
转讜住驻讜转



 讗诐 讘专讝诇 讛讜讗 诪转驻讜爪抓. 转讬诪讛 讚讛讗 拽专讗 诪砖诪注 砖讛驻讟讬砖 诪驻讜爪抓 住诇注 讜诪砖讘专讜 讜讻谉 拽砖讛 讘驻专拽 讚讬谞讬 诪诪讜谞讜转 (住谞讛讚专讬谉 讚祝 诇讚.) 讚拽讗诪专 诪讛 驻讟讬砖 诪转讞诇拽 诇讻诪讛 谞讬爪讜爪讜转 讗祝 讚讘专讬 转讜专讛 诪转讞诇拽 诇讻诪讛 讟注诪讬诐 讜砖诐 讙专讬住 专砖讘''诐 诪讞诇拽 讜诇''讙 诪转讞诇拽 讜讬砖 砖讙讜专住 讻讗谉 讗诐 讘专讝诇 讛讜讗 诪驻注驻注 讜讗诐 住诇注 讛讜讗 诪转驻讜爪抓 砖谞讗诪专 讛诇讗 讻讛 讚讘专讬 讻讗砖 讜讻驻讟讬砖 讬驻讜爪抓 住诇注 砖讛讗砖 诪驻注驻注 讛讘专讝诇 讜讛驻讟讬砖 诪驻讜爪抓 讗转 讛住诇注 讜专''转 诪驻专砖 砖讛住诇注 诪砖讘专 讗转 讛讘专讝诇 讜讛''拽 讜讻驻讟讬砖 讬驻讜爪抓 诪讻讞 住诇注 讻讚讗诪专 讘诪讚专砖 诪注砖讛 讘讗讞讚 砖诇拽讞 住谞驻讬专讬谞讜谉 诇讘讜讚拽讜 谞转谞讜 注诇 讛住讚谉 讜讛讻讛 讘拽讜专谞住 谞砖讘专 讛拽讜专谞住 讜谞讞诇拽 讛住讚谉 讜讛住谞驻讬专讬谞讜谉 诇讗 讝讝 诪诪拽讜诪讜.: 砖讬砖 专砖讜转 讗讞专讬诐 注诇讬讛. 讜讗注''讙 讚诪注砖讛 讬讚讬讛 诇讘注诇讛 诪讚专讘谞谉 讘注诇诪讗 诪''诪 讗讬谞讛 诪爪讜讬讛 讗爪诇 讗讘讬讛 讗诇讗 讗爪诇 讘注诇讛: 

专诪讘"谉

诪讗讬 讻诇 诪爪讜转 讛讗讘 注诇 讛讘谉 讗讬诇讬诪讗 讻诇 诪爪讜转讬讜 讚诪讞讬讬讘 讗讘讗 诇诪注讘讚 诇讘专讗 谞砖讬诐 讞讬讬讘讜转 讜讛转谞讬' 讜讻讜'. 讘讚讬谉 讛讜讗 讚讛讜"诇 诇讗拽砖讬 讛讗 转谞讬 专讬砖讗 谞砖讬诐 驻讟讜专讜转 讗诇讗 讻讬 讛讚讚讬 讗转诪专 讜讻讬 讛讚讚讬谉 讗拽砖讬谞谉 讗专讬砖讗 讗讬诇讬诪讗 讚诪讞讬讬讘 讘专讗 诇诪注讘讚 诇讗讘讗 讜讛讗 转谞讬讗 讜转讜 住讬驻讗 讚拽转谞讬 讛讗讘 注诇 讛讘谉 讗讬 诇讬诪' 讚诪讞讬讬讘 讗讘讗 诇讘专讗 讜讛转谞讬讗 讜讗讛讚讚讬 诪转专爪讬谞谉 讚讗讬驻讻讗 拽转谞讬 讜讗讜专讞讗 讚转诇诪讜讚讗 讛讜讗 诇讗拽砖讜讬讬 讻诇 讞讚讗 讜讞讚讗 讘讚讜讻转' 讻讗诇讜 诇讗 谞讗诪专' 讜讻讗诇讜 诇讗 谞转驻专砖讜 讘诪拽讜诐 讗讞专 讜注"讻 诪讗讞专 讚讬讚注 讚专讬砖讗 诪爪讜转 砖讛讗讘 讞讬讬讘 诇注砖讜转 诇讘谉 拽讗诪专 驻砖讬讟讗 诇讬讛 讚住讬驻讗 诪爪讜转 砖讛讘谉 讞讬讬讘 诇注砖讜转 诇讗讘 拽讗诪专讬谞谉, 讗诇讗 讻讬 讛讚讚讬 讗转诪专:





专讬讟讘"讗

讛讻讬 讙专住讬谞谉 讗诐 驻讙注 讘讱 诪谞讜讜诇 讝讛 诪砖讻讛讜 诇讘讬转 讛诪讚专砖 讗诐 讘专讝诇 讛讜讗 谞诪讜讞 讜讗诐 讗讘谉 讛讜讗 诪转驻讜爪抓 砖谞讗诪专 讛诇讗 讻讛 讚讘专讬 讻讗砖 谞讗诐 讛' 讜讻驻讟讬砖 讬驻讜爪抓 住诇注 驻讬专讜砖 砖讚讘专讬 转讜专讛 砖谞诪砖诇讜 诇讗砖 诪诪讞讬谉 讗讜转讜 讗诐 讛讜讗 讻讘专讝诇 砖讛讗砖 诪驻注驻注 讗转 讛讘专讝诇 讜讗诐 讛讜讗 拽砖讛 讛专讬 讚讘专讬 转讜专讛 诪驻讜爪爪讬谉 讗讜转讜 讻驻讟讬砖 砖诪驻讜爪抓 讛住诇注 砖讚讘专讬 转讜专讛 谞诪砖诇讜 诇驻讟讬砖 讻讚讗讬转讗 讘诪住讻转 转注谞讬讜转 讘讛讚讬讗 讻诇 转诇诪讬讚 砖讗讬谞讜 拽砖讛 讻讘专讝诇 讗讬谞讜 转诇诪讬讚 砖谞讗诪专 讜讻驻讟讬砖 讬驻讜爪抓 住诇注:



诪讗讬 讻诇 诪爪讜转 讛讗讘 注诇 讛讘谉 讗讬诇讬诪讗 讻诇 诪爪讜转讗 讚诪讬讞讬讬讘 讗讘讗 诇诪讬注讘讚 诇讘专讬讛 讜讛转谞讬讗 讜讻讜'. 转诪讬讛讗 诪讬诇转讗 讗讚驻专讬讱 诇讬讛 诪诪转谞讬转' 诇讬驻专讬讱 诪专讬砖讗 讚诪转谞讬' 讚拽转谞讬 讻诇 诪爪讜转 讛讘谉 注诇 讛讗讘 谞砖讬诐 驻讟讜专讜转 讜讗讜拽讬诪谞讗 讘诪爪讜转 讚诪讞讬讬讘 讗讘讗 诇诪讬注讘讚 诇讘专讬讛 讜讗讬 住讬驻讗 诪讬讬专讬 讘讛讻讬 拽砖讬讗 专讬砖讗 讗住讬驻讗. 转讬专爪讜 讘转讜住驻讜转 讚讛讗讬 驻讬专讻讗 诪拽诪讬 讗讜拽讬诪转讗 讚诇注讬诇 讗讬转诪专 讜转专讜讜讬讬讛讜 讘讛讚讬 讛讚讚讬 讗讬驻专讬讻讜 诪讗讬 讻诇 诪爪讜转 讛讘谉 注诇 讛讗讘 讗讬诇讬诪讗 讻诇 诪爪讜转讗 讚诪讬讞讬讬讘 讘专讗 诇诪讬注讘讚 诇讗讘讗 讜讛转谞讬讗 讗讬砖 讻讜'. 讜转讜 住讬驻讗 讚拽转谞讬 讻诇 诪爪讜转 讛讗讘 注诇 讛讘谉 诪讗讬 谞讬讛讜 讗讬诇讬诪讗 讻诇 诪爪讜转讗 讚诪讬讞讬讬讘 讗讘讗 诇诪注讘讚 诇讘专讗 谞砖讬诐 讞讬讬讘讜转 讜讛转谞讬讗 讛讗讘 讻讜' 讜驻专讬讱 诇讛讜 专讘 讬讛讜讚讗 诇转专讜讜讬讬讛讜 讚诪转谞讬' 讗讬驻讻讗 拽转谞讬 讜专讬砖讗 讘诪爪讜转讗 讚诪讞讬讬讘 讗讘讗 诇诪注讘讚 诇讘专讬讛 讜住讬驻讗 讘诪爪讜转讗 讚诪讞讬讬讘 讘专讗 诇诪讬注讘讚 诇讗讘讗 讜专讘 讗砖讬 讚住讚专 转诇诪讜讚讗 驻专讬砖 讻诇 讞讚讗 讜讞讚讗 讘讚讜讻转讗:



谞转讙专砖讛 砖谞讬讛诐 砖讜讬诐 驻讬' 讚诇讗 转讬诪讗 讻讬讜谉 讚谞驻讟专讛 谞驻讟专讛 拽讗 诪砖诪注 诇谉 讚讛讚专讛 诇讞讬讜讘讗:



讛讟诇 诇讛诐 诪讬诐 讘住驻诇 驻讬专讜砖 讘讘讚讬讞讜转讗 讗诪专 诇讬讛 诇讜诪专 砖讗讬谞讜 讞讬讬讘 讘讻讘讜讚讜 砖诇 讝讛 讬讜转专 诪讝讛:





讛诪讗讬专讬

讻诇 砖砖讜拽讚 注诇 讚专讻讬 讛转讜专讛 讗驻讬诇讜 讛讬讜 讘讬讚讜 注讘专讜转 诪爪讚 转讜拽祝 讬爪专讜 讜谞转讙讚诇 注诇 转讻讜谞讜转 诪讚讜转 专注讜转 讛转讜专讛 诪讙讬谞讛 注诇讬讜 专"诇 砖讗讬 讗驻砖专 砖诇讗 转讚专讬讻讛讜 转讜专转讜 诇砖讜讘 诪讛诐 砖诇讗 讬砖转拽注 讘讛诐 讚专讱 讛注专讛 讗诪专讜 诪砖诇 诇讗讚诐 砖讛讻讛 讗转 讘谞讜 讛讻讗讛 讙讚讜诇讛 讜讛谞讬讞 诇讜 专讟讬讬讛 注诇 诪讻转讜 讜讗诪专 诇讜 讻诇 讝诪谉 砖专讟讬讬讛 讝讜 注诇 讙讘讬 诪讻转讱 讗讻讜诇 诪讛 砖讛谞讗转讱 讜砖转讛 诪讛 砖讛谞讗转讱 讜讗讬 讗转讛 诪转讬专讗 讜讗诐 讗转讛 诪注讘讬专讛 讛专讬 诪讻转讱 诪注诇讛 谞诪讬 专"诇 爪诪讞讬诐 讜讘讜注讜转 讻讱 讘专讗 讛拽讘"讛 讬爪专 讛专注 讘专讗 诇讜 转讜专讛 转讘诇讬谉 讻诇 砖注讜住拽 讘转讜专讛 讗讬谞讜 谞诪住专 讘讬讚讜 讜诇驻讬讻讱 讻诇 砖驻讙注 讘讜 讬爪专讜 讜专讜讗讛讜 诪转谞讻诇 注诇讬讜 讬讛讗 诪讜砖讻讜 诇讘讬转 讛诪讚专砖 讗诐 讘专讝诇 讛讜讗 诪转驻讜爪抓 讜讗诐 讗讘谉 讛讜讗 谞诪讜讞:



讻砖诐 砖讛讜讗 讞讬讬讘 诇讛砖转讚诇 诇讛砖讬讗 讗转 讘谞讜 讻讱 讛讜讗 讞讬讬讘 诇讛砖转讚诇 讘谞砖讜讗讬 讘转讜 专"诇 砖讬诇讘讬砖谞讛 讜讬注讚谞讛 讘诪讬谞讬 注讚讬讬诐 讜讬转谉 诇讛 诪诪诪讜谞讜 注讚 砖讬讛讬讜 拽讜驻爪讬诐 诪爪讜讬讬诐 诇讛 讜讬砖讗谞讛 讛专讗讜讬 砖讘讛诐:



讻讘专 讘讬讗专谞讜 砖讛讗讘 讞讬讬讘 诇诇诪讚 讗转 讘谞讜 讗诪谞讜转 讜讻诇 砖诇讗 注砖讛 讻谉 讛讜讗 讻讗诇讜 诪诇诪讚讜 诇住讟讜转 砖讻砖讛讜讗 讙讚诇 诪讘拽砖 诇诪讜讚讜 专"诇 诪讛 砖讛讜专讙诇 讘讜 讜讗讬谞讜 诪讜爪讗 讜讛讜诇讱 讜诪诇住讟诐 讗转 讛讘专讬讜转 讜诪讻诇 诪拽讜诐 讻诇 砖诇诪讚讜 转讜专讛 讗讬谉 爪专讬讱 诇诇诪讚讜 讗诪谞讜转 讗讞专转 砖讬砖 转讜专讛 讬砖 拽诪讞 讜诇诪讜讚 转讜专讛 讜讗诪谞讜转 诇爪讚讚讬谉 谞砖谞讜 讜讬砖 诪驻专砖讬谉 砖讞讬讬讘 讘砖转讬讛谉 讜讗诐 诇诪讚讜 讘注住拽 讜讘驻专拽诪讟讬讗 讗讬谞讜 爪专讬讱 讗诪谞讜转 讗讞专转:



讻讘专 讘讬讗专谞讜 砖讻讘讜讚 讜诪讜专讗 讗谞砖讬诐 讜谞砖讬诐 砖讜讬诐 讘讜 讜诪讻诇 诪拽讜诐 讘讻讘讜讚 诪讬讛讗 讗砖讛 砖讬砖 诇讛 讘注诇 驻讟讜专讛 诪驻谞讬 砖讗讬谉 住驻拽 讘讬讚讛 诇注砖讜转 砖讛专讬 专砖讜转 讗讞专讬诐 注诇讬讛 讛讗 讗诐 谞转讗诇诪谞讛 讗讜 谞转讙专砖讛 讞讝专讛 诇讞讬讜讘讛 讗注"驻 砖讻讘专 谞驻讟专讛:



讛砖讜讛 讛讻转讜讘 讻讘讜讚 讗讘 讜讗诐 诇讻讘讜讚 讛诪拽讜诐 砖谞讗诪专 讻讘讚 讗转 讗讘讬讱 讜讗转 讗诪讱 讜谞讗诪专 讻讘讚 讗转 讬"讬 诪讛讜谞讱 讜讻谉 讛砖讜讛 诪讜专讗 讗讘 讜讗诐 诇诪讜专讗 讛拽讘"讛 砖谞讗诪专 讗讬砖 讗诪讜 讜讗讘讬讜 转讬专讗讜 讜讻转讜讘 讗转 讬"讬 讗诇讛讬讱 转讬专讗 讜讻谉 讛砖讜讛 注讜谞砖 拽诇诇转 讗讘 讜讗诐 诇注讜谞砖 讘专讻转 讛砖诐 砖谞讗诪专 讗讬砖 讻讬 讬拽诇诇 讗转 讗讘讬讜 讜讗转 讗诪讜 讜谞讗诪专 讗讬砖 讻讬 讬拽诇诇 讗诇讛讬讜 讜讻谉 讘讚讬谉 砖砖诇砖转诐 砖讜转驻讬谉 讘讜 讚专讱 讛注专讛 讗诪专讜 砖诇砖讛 砖讜转驻讬谉 讬砖 讘讗讚诐 讗讘讬讜 讜讗诪讜 讜讛拽讘"讛 讜驻讬专砖讜讛 讘诪住讻转 谞讚讛 讗讘讬讜 诪讝专讬注 诇讜讘谉 砖诪诪谞讜 注爪诪讜转 讜讙讬讚讬诐 讜爪驻专谞讬诐 讜诪讜讞 砖讘专讗砖 讜诇讜讘谉 砖讘注讬谉 讗诪讜 诪讝专注转 讗讜讚诐 砖诪诪谞讜 注讜专 讜讘砖专 讜讚诐 讜砖讬注专 讜砖讞讜专 砖讘注讬谉 讛拽讘"讛 谞讜转谉 讘讜 专讜讞 讜谞砖诪讛 讜拽诇住转专 驻谞讬诐 专讗讬讬转 注讬谉 讜砖诪讬注转 讗讝谉 讚讘讜专 砖驻转讬诐 讜讛诇讜讱 专讙诇讬诐 讚讬注讛 讜讘讬谞讛 讜讛砖讻诇 诇诪讚转 砖讛讘"讛 谞讜转谉 讘讜 注砖专讛 讜讗讘讬讜 讜讗诪讜 注砖专讛 讘讬谉 砖谞讬讛诐 讜讛讜讗 砖讗诪专讜 讘诪拽讜诐 讗讞专 拽诇 讜讞诪专 诇砖讻讬谞讛 讗专讘注讛 注砖专 讬讜诐 讘讝诪谉 砖讗讚诐 诪讻讘讚 讗讘讬讜 讜讗诪讜 讗诪专 讛讘"讛 诪注诇讛 讗谞讬 注诇讬讛诐 讻讗诇讜 讚专转讬 讘讬谞讬讛诐 讜讻讘讚讜谞讬:



讙诇讜讬 讜讬讚讜注 诇驻谞讬 诪讬 砖讗诪专 讜讛讬讛 讛注讜诇诐 砖讛讘谉 诪讻讘讚 讗转 讗诪讜 讬讜转专 诪讗讘讬讜 诪驻谞讬 砖诪砖讚诇转讜 讘讚讘专讬诐 诇驻讬讻讱 讛拽讚讬诐 讛讘"讛 讻讘讜讚 讗讘 诇讻讘讜讚 讗诐 砖谞讗诪专 讻讘讚 讗转 讗讘讬讱 讜讗转 讗诪讱 讜讻谉 讙诇讜讬 讜讬讚讜注 诇驻谞讬讜 砖讛讘谉 诪转讬专讗 诪讗讘讬讜 讬讜转专 诪讗诪讜 诪驻谞讬 砖诪诇诪讚讜 转讜专讛 诇驻讬讻讱 讛拽讚讬诐 讛拽讘"讛 诪讜专讗转 讗诐 诇诪讜专讗转 讗讘 砖谞讗诪专 讗讬砖 讗诪讜 讜讗讘讬讜 转讬专讗讜:





转讜住驻讜转 专讗"砖

讙诪专讗 讗诐 讘专讝诇 讛讜讗 诪转驻讜爪抓 转讬' 讚讛讗 拽专讗 拽讗诪专 砖讛驻讟讬砖 诪驻讜爪抓 讛住诇注 讜讬砖 砖诪讙讬讛讬诐 讘讻讗谉 诪转驻注驻注 讜讗诐 住诇注 讛讜讗 诪转驻讜爪抓 砖谞讗' 讛诇讗 讻讛 讚讘专讬 讻讗砖 谞讗诐 讛' 讜讻驻讟讬砖 讬驻讜爪抓 住诇注 砖讛讗砖 诪驻注驻注 讛讘专讝诇 讜讛驻讟讬砖 诪驻讜爪抓 住诇注 讜专"转 诪驻' 住诇注 砖诪砖讘专 讗转 讛讘专讝诇 讜讛"拽 讜讻驻讟讬砖 讬驻讜爪爪谞讜 讛住诇注 讻讚讗讬转讗 讘诪讚专砖 砖诇拽讞 住谞驻讬专讬谞讜谉 谞转谞讜 注诇 讛住讚谉 讜讛讻讛 讘拽讜专谞住 谞讘拽注 讛拽讜专谞住 讜谞讘拽注 讛住讚谉 讜住谞驻讬专讬谞讜谉 诇讗 讝讝 诪诪拽讜诪讜:



砖专砖讜转 讗讞专讬诐 注诇讬' 讗祝 注诇 驻讬 砖诪注砖讛 讬讚讬讛 讗讬谞讜 砖诇 讘注诇 讗诇讗 诪讚专讘谞谉 诪"诐 诪爪讜讬讛 讘讻诇 讬讜诐 讗爪诇 讘注诇讛 讜讗讬谞讛 讬讻讜诇讛 诇砖诪砖 讗讘讬讛:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 砖讬砖 专砖讜转 讗讞专讬诐 注诇讬讛 讜讗注"讙 讚诪注砖讛 讬讚讬讛 讻讜' 注讻"诇 诪注砖讛 讬讚讬讛 诇讗 砖讬讬讱 讛讻讗 讙讘讬 诪讜专讗 讗诇讗 讙讘讬 讻讬讘讜讚 讻讚诇拽诪谉 讜注讬讬谉 讘讝讛 讘专讗"诐 讜拽"诇:





诪讛专砖"讗 - 讞讬讚讜砖讬 讗讙讚讜转

砖谞讗诪专 讗诪讜专 诇讞讻诪讛 讗讞讜转讬 讙讜'. 驻专砖"讬 砖转讛讗 讘拽讬 讻讜' 讗"谞 诪住讬驻讗 讚拽专讗 讜诪讜讚注 讙讜' 注讻"诇 讜讻驻讬' 专讗砖讜谉 诪驻讜专砖 讘讛讚讬讗 讘讙诪专讗 讘驻"拽 讚住谞讛讚专讬谉 讜注"砖 讘讞讬讚讜砖讬谞讜:


拽砖专诐 注诇 讗爪讘注讜转讬讱 讙讜'. 讻诪讛 拽专讗讬 诪拽诪讬讛 讚讛讗讬 拽专讗 讘讻讛"讙 讻转讬讘讬 砖诐 拽砖专诐 注诇 讙专讙专讜转讬讱 讙讜' 拽砖专诐 注诇 诇讘讱 讙讜' 讗讘诇 诪讛讗讬 拽专讗 讚诪讬讬转讬 诪砖诪注 诇讬讛 讚转讛讗 专讙讬诇 讜砖讙讜专 讘讬讚讱 讻"讻 砖转讜讻诇 诇讛讘讬谉 讘讛诐 讘诇讬 讚讬讘讜专 讙诐 讘专诪讬讝讜转 讬讚 讜讗爪讘注 讚讛讬讬谞讜 拽砖专诐 注诇 讗爪讘注讜转讬讱 讜拽"诇:


讜讗诪专 讻讞讬爪讬诐 讘讬讚 讙讘讜专 讻谉 讘谞讬 讛谞注讜专讬诐 讙讜' 讚注讬拽专 讛讞讬讚讜讚 讜讛砖讬谞讜谉 讘讬诪讬 谞注专讜转 讚诇注谞讬谉 砖讬谞讜谉 诪讚诪讛 讘谞讬 讛谞注讜专讬诐 诇讞抓 讜诪讬讬转讬 讚诪爪讬谞讜 砖讬谞讜谉 讙讘讬 讞抓 讞爪讬 讙讘讜专 砖谞讜谞讬诐 讞爪讬讱 砖谞讜谞讬诐 讜讗讜诪专 讗砖专讬 讛讙讘专 讙讜' 诪砖诪注 讚诇讗 讘讘谞讬 谞注讜专讬诐 诪讚讘专 讗诇讗 注诐 专讘诐 讗砖专讬 专讘诐 砖讛讜讗 讙讘讜专 砖诇讛诐 讻讬 诪诇讗 讗转 讗砖驻转讜 砖讛讜讗 (讘讛) 讻注讬谉 转讬拽 讛讞讬爪讬诐 诪讗讜转谉 转诇诪讬讚讬诐 砖讛谉 砖谞讜谞讬诐 讻讞讬爪讬诐 讛诇诇讜 讜注讬"诇 讗砖驻讛 诪诪砖 讻讬 讬砖 讘"讘 讛诪讜谞注讬诐 讗转 讛谞注专讬诐 诪诇诇诪讜讚 讘讘讬转诐 砖讗讜诪专讬诐 砖讛诐 诪诪诇讗讬诐 讘讬转诐 讘讗砖驻讛 讜注"讻 讗诪专 讗砖专讬 讛讙讘专 讗砖专 诪诇讗 注诇 讬讚讬讛诐 讗转 讘讬转讜 讘讗砖驻讛 讜讗讬谞讜 诪讜谞注 讘讬转讜 诪讛诐 讜拽"诇:


诇讗 讬讘讜砖讜 讻讬 讬讚讘专讜 讗转 讗讜讬讘讬诐 讙讜'. 诪讻讬 讬讚讘专讜 讙讜' 诪砖诪注 诇讛讜 讚诇讗 讘诪诇讞诪转 讗讜讬讘 诪诪砖 讗诪专 讗诇讗 讘诪诇讞诪转 讗讜讬讘 讘转讜专讛 讗讬讬专讬 讚讘转讞诇讛 谞注砖讬诐 讗讜讬讘讬诐 讜诇讘住讜祝 谞注砖讜 讗讜讛讘讬诐 砖谞讗诪专 讗转 讜讛讘 砖讛讜讗 讞住专 讗' 讜讻诪讜 讜讛讜讗 讗讛讘 讜诪爪讬谞讜 讻讛"讙 讞住专 讗' 讻诪讜 砖驻专砖"讬 讘讞讜诪砖 讙讘讬 讜讬诪砖 讞讜砖讱:


讜讗诪专 讗诇 转拽专讬 讘住讜驻讛 讻讜'. 讬砖 诇注讬讬谉 讘讝讛 讚讛讗 讗诪诇讞诪讛 拽讗讬 讻驻专砖"讬 讜诪爪讬谞讜 讘讛 诇砖讜谉 谞拽讘讛 讜转讻讘讚 讛诪诇讞诪讛 讜转讜住祝 注讜讚 诪诇讞诪讛 讻诪"砖 讛转讜住' 讘专"驻 讜砖驻讬专 讻转讬讘 讘住讜驻讛 讘诇砖讜谉 谞拽讘讛 讚讛讬讬谞讜 讘住讜祝 讛诪诇讞诪讛 讜谞"诇 诇讛讙讬讛 讘讙诪专讗 讗诇 转拽专讬 讘住讜驻讛 讗诇讗 讘住讜驻谉 讘谞讜"谉 讜专"诇 讻讬讜谉 讚讗诪诇讞诪讜转 讚拽专讗 拽讗讬 砖讛讜讗 诇砖讜谉 专讘讬诐 诇讗 砖讬讬讱 讘住讜驻讛 砖讛讜讗 诇砖讜谉 讬讞讬讚 诇谞拽讘讛 讗讞转 讗诇讗 讘住讜驻谉 讘谞讜"谉 砖讛讜讗 诇砖讜谉 诇谞拽讘讜转 专讘讜转 讜拽"诇:


讜砖诪转诐 住诐 转诐 讻讜' 讚诇砖讜谉 砖讬诪讛 诇讗 讬驻讜诇 讗讗转 讚讘专讬 讻诪"砖 驻"拽 讚住谞讛讚专讬谉 讙讘讬 讗砖专 转砖讬诐 讗诇讜 讻诇讬 讛讚讬讬谞讬谉 讜驻专砖"讬 砖诐 讚砖讬讬讻讗 讘讛讜 砖讬诪讛 讚讘专 讛诪讬讟诇讟诇 讻讜' 注讻"诇. 讜讘讚专讱 爪讞讜转 谞拽讟 住诐 讞讬讬诐 讘诪拽讜诐 住诐 转诐 讻讬 讛讛讬驻讱 诪转诐 讛讜讗 诪转 砖讬讛讬讛 诇讜 住诐 讛诪讜转 诇诪讻转讜 讻诪"砖 砖讛讜讗 讬爪讛"专 讛讜讗 诪诇讗讱 讛诪讜转 讜讛诪砖诇 讗讻讜诇 诪讛 砖讛谞讗转讱 讻讜' 讬砖 诇驻专砖 讘谞诪砖诇 讚讻诇 讝诪谉 砖讗转讛 注讜住拽 讘转讜专讛 砖讛讬讗 讛专讟讬讬讛 注"讙 诪讻转讱 砖讛讜讗 讬爪讛"专 讗讻讜诇 诪讛 砖讛谞讗转讱 讻讜' 专"诇 砖转讜讻诇 诇讬讛谞讜转 诪转注谞讜讙讬 注讜讛"讝 讜讗讬 讗转讛 讘讗 诇讬讚讬 注讘讬专讛 讻讬 讛转讜专讛 诪讙讬谞讛 诇讜 讻专讟讬讬讛 讝讜 砖诪讙讬谞讛 注诇 讛诪讻讛 砖诇讗 转注诇讛 谞讜诪讬 讗讘诇 讻砖讗讬谉 讗转诐 注讜住拽讬诐 讘转讜专讛 砖讛讜讗 讛注讘专转 讛专讟讬讬讛 诪谉 讛诪讻讛 讗"讗 砖诇讗 讬讘讗 诇讬讚讬 注讘讬专讛 讻注谞讬谉 讜诇讗 注"讛 讞住讬讚 砖讗讬谞讜 讬讜讚注 讘诪讛 讬讻砖诇 讜讬砖 诇注讬讬谉 砖讗诪专 讻讱 讗诪专 讛拽讘"讛 诇讬砖专讗诇 讻讜' 讗讬谉 讗转诐 谞诪住专讬诐 讘讬讚讜 砖谞讗诪专 讛诇讗 讗诐 转讬讟讬讘 砖讗转 讙讜' 讜讝讛 讛讻转讜讘 诇拽讬谉 谞讗诪专 讜讬砖 诇讬讬砖讘 讚诇讻讗讜专讛 讛注谞讬谉 讻驻讜诇 砖讗诪专 讗诐 转讬讟讬讘 砖讗转 讻驻专砖"讬 砖转转谞砖讗 注诇 讛讬爪讛"专 诇诪砖讜诇 讘讜 讜诇"诇 诇诪讻转讘 砖讜讘 讜讗转讛 转诪砖讜诇 讘讜 讜注"讻 讗诪专讜 转讞诇转 讛诪拽专讗 讗诐 转讬讟讬讘 讙讜' 诇讙讘讬 讬砖专讗诇 谞讗诪专 讚诇讛诐 谞转谞讛 讛转讜专讛 砖谞拽专讗转 诇拽讞 讟讜讘 讗讘诇 诇拽讬谉 诇讗 谞转谞讛 讛转讜专讛 讜讗注"驻 讻谉 拽讗诪专 诇讜 讻讬 讛讘讞讬专讛 谞转谞讛 诇讜 砖谞讗诪专 讜讗转讛 转诪砖讜诇 讘讜:


拽砖讛 讬爪讛"专 砖讗驻讬诇讜 讬讜爪专讜 拽专讗讜 专注 讻讜'. 讚讚"讗 砖讛驻讜注诇 讛讚讘专 诇讗 讬讙谞讛 诪诇讗讻转讜 讜讗驻讬' 讛讻讬 拽讗诪专 讘讜 砖讬讜爪专讜 讙讬谞讛讜 讜拽专讗讜 专注 讜讻诪"砖 讗讜讬 诇讜 诇注讬住讛 讻讜' 讜注讬"诇 砖讗驻讬诇讜 讬讜爪专讜 砖讘专讗讜 诇讟讜讘转 讛讗讚诐 讻讚讬 砖讬讝讻讛 注诇 讬讚讜 讗诐 讬谞爪讞讛讜 讻诪"砖 讻讬 讟讜讘 诪讗讚 讝讛 讬爪讛"专 诪"诪 拽专讗讜 专注 注"砖 砖诪讞砖讘转讜 砖诇 讛讬爪讛"专 讛讜讗 诇讛专注 讻诪"砖 讛讜讗 讛砖讟谉 讛讜讗 讛讬爪讛"专 讛讜讗 诪诇讗讱 讛诪讜转 讜讚讜"拽:


讬爪专讜 砖诇 讗讚诐 诪转讞讚砖 讻讜' 讜讬爪专讜 砖诇 讗讚诐 诪转讙讘专 讻讜'. 讛讻讜谞讛 讘讝讛 讚诇讙讘讬 讻讞 讛谞砖诪讛 砖讛讜讗 砖讻诇 讛注讬讜谞讬 讗诪专 砖讬爪专讜 诪转讞讚砖 注诇讬讜 讘讻诇 讬讜诐 诇讛讞讟讬讗讜 讘讛专讛讜专 讛诇讘 诪讛 砖讗讬谉 讚专讻讜 讘讻讱 讘诪注讬 讗诪讜 讻讚讗诪专讬谞谉 驻专拽 讛诪驻诇转 讜诇讻讱 诪拽专讬 讚讘专 讞讚砖 讜诪讬讬转讬 专拽 专注 讻诇 讛讬讜诐 讻讚讗诪专讬谞谉 讚讗讬谉 讗讚诐 谞讬爪讜诇 诪讛专讛讜专 注讘讬专讛 讗讘诇 诇讙讘讬 讻讞 讛讙讜驻谞讬 砖讚专讻讜 讘讻讱 讗诪专 砖诪转讙讘专 注诇讬讜 诇讛讜住讬祝 注诇 讞讜诪专 砖诇讜 讜诇讝讛 讗诪专 诪讘拽砖 诇讛诪讬转讜 讚讘讙讜祝 砖讬讬讱 诪讬转讛 讜讚讘专 讛谞诇诪讚 诪注谞讬谞讜 讛讜讗 讚讛讗讬 拽专讗 爪讜驻讛 专砖注 讙讜' 讘砖讟谉 讗讬讬专讬 讜诇讗 讘专砖注 讗讚诐 诪讚讻转讬讘 诇注讬诇 诪讬谞讬讛 驻讬 爪讚讬拽 讬讛讙讛 讙讜' 转讜专转 讗诇讛讬讜 讘诇讘讜 讙讜' 讜注"讝 讗诪专 爪讜驻讛 专砖注 诇爪讚讬拽 诇讛讞讟讬讗讜 讜诇讛诪讬转讜 讻诪"砖 讛讜讗 讛砖讟谉 讛讜讗 讛讬爪讛"专 讛讜讗 诪诇讗讱 讛诪讜转 讜讗诪专 砖讛拽讘"讛 注讜讝专讜 诪诇讛讞讟讬讗讜 讚讗注"讙 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 诪"诪 讛讘讗 诇讬讟讛专 诪住讬讬注讬谉 讗讜转讜:


讗诐 驻讙注 讘讱 诪谞讜讜诇 讝讛 讻讜'. 拽专讗讜 讻讱 注"砖 诪讘讬转 讛住讜专讬诐 讬爪讗 诇诪诇讜讱 讻诪"砖 诇驻转讞 讞讟讗转 专讜讘抓 诪砖注讛 砖讬讜爪讗 诪诪注讬 讗诪讜 诪诪拽讜诐 住专讞讜谉 讜讟讬谞讜驻转 讻驻专砖"讬 讘拽讛诇转:


讜讗诪专 诪砖讻讛讜 诇讘讛诪"讚 诇诪拽讜诐 转讜专讛 砖讛讜讗 讛转讘诇讬谉 诇讬爪讛"专 讻讚诇注讬诇:


讜讗诪专 讗诐 讗讘谉 讛讜讗 诪爪讚 讛讙讜祝 讜讛讞讜诪专 讛讜讗 谞诪讜讞 讻讞讜诪专 注诇 讬讚讬 讛转讜专讛:


讜讗诐 讘专讝诇 讛讜讗 诇讛讞讟讬讗讜 诪爪讚 讻讞 讛谞砖诪讛 讛讜讗 诪转驻讜爪抓 注"讬 讛转讜专讛 讜讝讛 砖讚讬诪讛 讛转讜专讛 诇讗砖 诪爪讚 讻讞 讛谞砖诪讛 砖讛讘专讝诇 诪转驻讜爪抓 注诇 讬讚讜 讻驻讬专讜砖 讛转讜住驻讜转 讜讚讬诪讛 讛转讜专讛 诇诪讬诐 诪爪讚 讻讞 讛讙讜祝 砖讛讗讘谉 谞诪讜讞 注"讬 讜拽"诇:


讗诐 讗砖讛 诪诪砖 讻砖诐 砖讞讬讬讘 诇讛砖讬讗讜 讻讱 讻讜'. 讛诪拽专讗 注诇 注爪诪讜 讬讚讘专 讗讘诇 诪讛讬拽砖讗 讬诇讬祝 讚讙诐 讘讗讘讬讜 讛讚讬谉 讻谉 讜转诇讛 讛讚讘专 讘讗砖讛 讚讻讬讜谉 讚诪砖讬讗讜 讘讬讜转专 爪专讬讱 诇讗讜诪谞讜转 诇讛讞讬讜转 讙诐 讗转 讗砖转讜 讜诇驻讬 讛讚专砖 讗诐 转讜专讛 讛讬讗 转诇讛 讛讚讘专 讘转讜专讛 讚讙诐 讗诐 讛讜讗 注讜住拽 转诪讬讚 讘转讜专讛 爪专讬讱 诇讗讜诪谞讜转 讜诇讗 讬住诪讜讱 注诇 讛谞住 讻讚讗诪专讬谞谉 讻诇 转讜专讛 砖讗讬谉 注诪讛 诪诇讗讻讛 住讜驻讛 讘讟讬诇讛 讜讘讞住讬讚讬诐 专讗砖讜谞讬诐 谞诪讬 诇讗 讗诪专讜 讘讘专讻讜转 讗诇讗 砖注砖讜 转讜专转谉 拽讘注 讜诪诇讗讻转谉 注专讗讬 讜讛讬讗 诪转讘专讻转 讜讚讜"拽:


讛砖讜讛 讛讻转讜讘 讻讘讜讚 讗讘 讜讗诐 诇讻讘讜讚 讛诪拽讜诐 讻讜'. 谞"诇 讚讛"拽 讚讜讚讗讬 讗讬谉 砖讜讬谉 诪诪砖 讚讻讘讜讚 讗讘 讜讗诐 诪讗讻讬诇 讜诪砖拽讛 讻讜' 诇讗 砖讬讬讱 讘诪拽讜诐 讜讻谉 讘诪讜专讗 诇讗 注讜诪讚 讘诪拽讜诪讜 讜诇讗 讻讜' 讻诇 讝讛 诇讗 砖讬讬讱 讘诪拽讜诐 讗讘诇 讛砖讜讛 讗讜转谉 讛讻转讜讘 讘讞讚 诇讬砖谞讗 诇讜诪专 诇讱 讚讻谉 讘讚讬谉 诇讛砖讜讜转谉 诇驻讬 砖砖诇砖转谉 砖讜转驻讬诐 讘讜 讜讻讚诪住讬拽 讚讛诪讻讘讚谉 讻讗讬诇讜 讻讬讘讚 讙诐 讗转 讛诪拽讜诐 讜拽讗诪专 讚诪注诇讛 讗谞讬 注诇讬讛诐 讻讗讬诇讜 讚专转讬 讘讬谞讬讛诐 讚讛讬讬谞讜 砖诐 讬"讛 讛诪讞讘专 讜诪砖转祝 砖诐 讗讬砖 讜讗砖讛 讻讚讗诪专讬谞谉 讘住讜讟讛 讜讻讗讬诇讜 讻讘讚谞讬 讛讘谉 讻爪"诇 讜讘专讜讘 谞讜住讞讜转 讙专住讬谞谉 讜讻讘讚讜谞讬 讘讜讬"讜 讜拽讗讬 讙诐 诇讗讘 讜讗诐 砖讝讻讜 诇爪讗转 诪讛诐 讜诇讙讚诇 讘谉 讻砖专 讻讝讛 讜讘讛讬驻讱 拽讗诪专 诇拽诪谉 讘讝诪谉 砖讗讚诐 诪爪注专 讗讘讬讜 讜讗诪讜 讗诪专 讛拽讘"讛 讬驻讛 注砖讬转讬 砖诇讗 讚专转讬 讘讬谞讬讛诐 讻讜' 讛讬讬谞讜 讚讛砖诐 讬"讛 诪住转诇拽 诪讘讬谞讬讛诐 讜诇讗 专爪讛 讘砖讬转讜驻诐 讜谞砖讗专 讗砖 讜讗砖 诇驻讬 砖诇讗 讝讻讜 诇讙讚诇 讘谉 讻砖专 讜讚讜"拽:





专砖"砖

讙诪专讗 转谞讗 讚讘讬 专讬"砖 讘谞讬 讻讜'. 讻爪"诇:



砖诐 讛"拽 诇讛讜 谞讬转谉 诇讛 诪讬讚讬 讜谞诇讘砖讬讬讛 讜谞讻住讬讬讛 讻讜'. 讻爪"诇:



转讚"讛 讗诐 讘专讝诇. 讜讛"拽 讜讻驻讟讬砖 讬驻讜爪抓 诪讻讞 住诇注. 诪砖诪注 讚诪驻专砖讬 讚讬驻讜爪抓. 讛讜讗 诪讘谞讬谉 驻注诇 讜讝讛 诇讗 讬转讻谉 讚讛专讬 诇诪"讚 讛驻注诇 讛讜讗 讘爪讬专讬 讜讘驻注诇 讚讬谞讜 讘驻转讞 讗讘诇 讬砖 诇驻专砖 讚驻讟讬砖 讛讜讗 讛驻注讜诇 讜住诇注 讛讜讗 讛驻讜注诇 讻诪讜 讗讘谞讬诐 砖讞拽讜 诪讬诐 讜讻谉 讻转讘讜 讘砖讘转 讜讘住讜讻讛:





讛讙讛讜转 讬注讘"抓

讙诪' 讗诇讗 讘住讜驻讛 讻爪状诇. 谞状讘 讘讞讜诇诐 讜讘诪驻讬拽:





讘谉 讬讛讜讬讚注

讜职讗讜止诪值专 "拽指砖讈职专值诐 注址诇 讗侄爪职讘旨职注止转侄讬讱指, 讻旨指转职讘值诐 注址诇 诇讜旨讞址 诇执讘旨侄讱指". 讚拽讚拽 诪讛专砖"讗 讝"诇 讚讻诪讛 拽专讗讬 诪拽诪讬讛 讛讗讬 拽专讗 讻转讬讘讬 讘讻讛讗讬 讙讜谞讗 讚讻转讬讘 (诪砖诇讬 讝, 讙) 拽指砖职讈专值诐 注址诇 讗侄爪职讘职旨注止转侄讬讱指 讻指旨转职讘值诐 注址诇 诇讜旨讞址 诇执讘侄旨讱指, 讜诇诪讛 讛讘讬讗 讛讗讬 拽专讗 讚'拽指砖讈职专值诐 注址诇 讗侄爪职讘旨职注止转侄讬讱指'? 注讬讬谉 砖诐.
讜谞专讗讛 诇讬 讘住"讚 讚讬讚讜注 讻诇 诪注砖讛 转转讬讬讞住 诇讬讚讬诐 讜讗诐 诇讗 讬讛讬讜 讛讛诇讻讜转 诪讞讜讚讚讬诐 讘驻讬讜 诪驻谞讬 砖诇讗 讬专讚 诇注讜诪拽 讛讚讘专讬诐 讜讛讘谞转诐 讘讗诪讬转讜转 讗讝 讜讚讗讬 讬讛讬讜 讛讚讘专讬诐 专驻讜讬讬谉 讗爪诇讜 诇注谞讬谉 诪注砖讛 讻讬 讻讗砖专 讬讘讗 诇讬讚讬 诪注砖讛 讛诪转讬讬讞住转 诇讬讚讬诐 诇讗 讬讜讻诇 诇讛讜专讜转 讛诇讻讛 讘讛谉 诪讗讞专 讚专驻讜讬讬谉 讛诐 讗爪诇讜 讗讘诇 讗诐 讬讛讬讜 诪注讬拽专讗 诪讞讜讚讚讬诐 讘驻讬讜 诪驻谞讬 砖讬专讚 诇注讜诪拽谉 讛讬讟讘 讗讝 讬讜专讛 讘讛诐 讛诇讻讛 诇注谞讬谉 诪注砖讛 讛诪转讬讬讞住转 诇讬讚讬诐 讜诇讻谉 讗诪专 '拽指砖讈职专值诐 注址诇 讗侄爪职讘旨职注止转侄讬讱指' 注诇 注谞讬谉 诪注砖讛 讻讬 讛诪注砖讛 转转讬讬讞住 诇讬讚讬诐 砖砖诐 讛讗爪讘注讜转.
讜注讜讚 谞专讗讛 诇讬 讘住"讚 讛讘讬讗 驻住讜拽 讝讛 讚'拽指砖讈职专值诐 注址诇 讗侄爪职讘旨职注止转侄讬讱指' 砖讘讜 专诪讝 注诇 砖诐 讗讛讜志讛 讘诪讬诇讜讗讜 [讗诇志祝 讛志讬 讜讬志讜 讛志讬] 砖注讜诇讛 诪住驻专 讗爪讘注 [163] 砖讛讜讗 住讜讚 讛讚注转 讜爪专讬讱 诇讻讜讬谉 讘砖诐 讝讛 讘讛住转讻诇讜转讜 讘讗爪讘注 砖诇讜 砖注诇 讬讚讬 讻讱 诪讙讬注 诇讜 讛讗专讛 讙讚讜诇讛 诪砖诐 讝讛 讻诪讜 砖讻转讘 专讘讬谞讜 讛讗专"讬 讝"诇 讘砖注专 讟注诪讬 讛诪爪讜转 讜讝讛讜 砖谞讗诪专 '拽指砖讈职专值诐 注址诇 讗侄爪职讘旨职注止转侄讬讱指' 诇诪砖讜讱 砖驻注 讛砖讙讛 讘讚讘专讬 转讜专讛 诪讻讞 讛砖诐 讛专诪讜讝 讘讗爪讘注讜转讬讱 砖讛讜讗 住讜讚 讛讚注转.



讜职讗讜止诪值专 "讗址砖讈职专值讬 讛址讙旨侄讘侄专 讗植砖讈侄专 诪执诇旨值讗 讗侄转 讗址砖讈职驻旨指转讜止 诪值讛侄诐" (转讛诇讬诐 拽讻讝, 讛). 驻讬专砖 专砖"讬 诪砖讜诐 讚讚讬诪谞讛讜 诇讞爪讬诐 谞拽讬讟 诪诇讜讬 讗砖驻讛. 讜拽砖讗 讗诐 讻谉 诇诪讗讬 讛讘讬讗 讛讘专讬讬转讗 驻住讜拽 讝讛 砖谞讗诪专 讘诇砖讜谉 讗讙讘?
讜谞专讗讛 诇讬 讘住"讚 讚讛转讜专讛 讛讬讗 驻转讜 砖诇 讗讚诐 诪爪讚 讛谞驻砖 讚讻转讬讘 诇职讻讜旨 诇址讞植诪讜旨 讘职诇址讞植诪执讬 (诪砖诇讬 讟, 讛) 讜讻诪讜 讚驻转 讛讙砖诪讬 讛讜讗 谞讗驻讛 注诇 讬讚讬 讛讗砖 讻谉 驻转 讛专讜讞谞讬 砖讛讜讗 讚讘专讬 转讜专讛 谞讗驻讛 讘讗砖 讛讞专讬驻讜转 砖诇 讛讗讚诐 讻讬 讻讞 讛讞专讬驻讜转 砖讘讗讚诐 讛讜讗 讞讜诐 讻诪讜 讗砖 讜注诇 砖诐 讝讛 谞讚诪讬转 讛转讜专讛 诇讗砖 (讬专诪讬讛 讻讙, 讻讟), 讜诇讝讛 讗诪专 讗植砖讈侄专 诪执诇旨值讗 讗侄转 讗址砖讈职驻旨指转讜止 讞诇拽 转讬讘转 '讗址砖讈职驻旨指转讜止' 诇砖转讬诐 讜拽专讬 讘讛 '讗砖 驻转讜'.
讙诐 讘转讬讘转 '讗址砖讈职驻旨指转讜止' 讬砖 讗诇祝 砖讛讜讗 专爪讜谞讜 诇讜诪专 讗址诇旨讜旨祝 (转讛诇讬诐 谞讛, 讬讚) 讚讛讬讬谞讜 诇讬诪讜讚 讜谞砖讗专 讗讜转讬讜转 '砖驻转讜' 讻住讚专谉. 讗讜 讗' 砖诇 讗砖驻转讜 讛讜讗 讗转 讜谞诪爪讗 诪诇转 讗砖驻转讜 讛讜讗 '讗转 砖驻转讜' 讻诇讜诪专 讬诪诇讗 讗转 砖驻转讜 诪讛诐 砖讬讜爪讬讗 讚讘专讬 讛转讜专讛 讘砖驻转讬讜.



讗植驻执诇旨讜旨 讛指讗指讘 讜旨讘职谞讜止, 讛指专址讘 讜职转址诇职诪执讬讚讜止, 砖讈侄注讜止住职拽执讬谉 讘旨址转旨讜止专指讛 讘旨职砖讈址注址专 讗侄讞指讚, 谞址注植砖讉执讬诐 讗讜止讬职讘执讬诐 讝侄讛 讗侄转 讝侄讛, 讜职讗值讬谞指诐 讝指讝执讬诐 诪执砖旨讈指诐 注址讚 砖讈侄谞旨址注植砖讉执讬诐 讗讜止讛植讘执讬诐 讝侄讛 讗侄转 讝侄讛 (讘诪讚讘专 讻讗, 讬讚). 谞专讗讛 诇讬 讘住"讚 注诇 讚专讱 讝讛 讗转诪专 讘讙诪专讗 讚驻住讞讬诐 (驻住讞讬诐 拽讬讙:) 讚转诇诪讬讚讬 讞讻诪讬诐 砖讘讘讘诇 砖讜谞讗讬谉 讝讛 讗转 讝讛, 讜讛讬讬谞讜 讚诪讞诪转 讞专讬驻讜转 砖讬砖 诇讛诐 谞诇讞诪讬谉 讝讛 讘讝讛 讘讚讘专讬 转讜专讛 讜谞专讗讬谉 讻砖讜谞讗讬谉 讝讛 讗转 讝讛 讜讻讚讗诪专 讛讻讗 '谞址注植砖讉执讬诐 讗讜止讬职讘执讬诐 讝侄讛 讗侄转 讝侄讛' 讗讱 讘讗诪转 '讗值讬谞指诐 讝指讝执讬诐 诪执砖旨讈指诐 注址讚 砖讈侄谞旨址注植砖讉执讬诐 讗讜止讛植讘执讬诐 讝侄讛 讗侄转 讝侄讛' 砖讛砖谞讗讛 转转讛驻讱 诇讗讜转讬讜转 讗讛讘讛! 讻讬爪讚? 讘' 讗讜转讬讜转 讗讞专讜谞讜转 砖诇 砖谞讗讛 砖讛诐 '讗讛' 讛诐 砖谞讬 讗讜转讬讜转 专讗砖谞讜转 砖诇 讗讛讘讛 讜谞砖讗专 砖谞讬 讗讜转讬讜转 砖诇 砖谞讗讛 砖讛诐 讗讜转讬讜转 砖讬"谉 讜谞讜"谉 讛诪讛 讬转讞诇驻讜 讘砖转讬 讗讜转讬讜转 讗讞专讜谞讜转 砖诇 讗讛讘讛 砖讛诐 讘讬"转 讜讛"讗. 讻讬爪讚? 砖讬"谉 讘讗"转 讘"砖 转转讞诇祝 讘讘讬"转 讜讗讜转 谞讜"谉 讘讗讬"拽 讘讻"专 讙诇"砖 讚诪"转 讛谞"讱 转转讞诇祝 讘讗讜转 讛"讗 讛专讬 谞诪爪讗 讛砖谞讗讛 谞讛驻讻讛 诇讗讜转讬讜转 讗讛讘讛.



砖讈侄谞旨侄讗直诪址专 "讗侄转 讜指讛值讘 讘旨职住讜旨驻指讛", 讗址诇 转旨执拽职专执讬 '讘旨职住讜旨驻指讛', 讗侄诇旨指讗 '讘旨职住讜止驻指讛旨' (讘诪讚讘专 讻讗, 讬讚). 驻讬专砖讜 讘砖诐 讛专讘 砖讚讛 讬爪讞拽 讝"诇 讛讻讜谞讛 讗址诇 转旨执拽职专执讬 '讘旨职住讜旨驻指讛' 讘诇讗 诪驻讬拽 讘讛"讗 讚讗讝 讬讛讬讛 驻讬专讜砖讜 诇讬诐 住讜祝 讻转专讙讜诪讜 讜讻诪讜 砖驻讬专砖 专砖"讬 讘讞讜诪砖 讗诇讗 '讘旨职住讜旨驻指讛旨' 讘诪驻讬拽 讘讛"讗 讚拽讗讬 讗诪诇讞诪讛. 讜注讜讚 驻讬专砖讜 讘砖诐 讛专讘 讛谞讝讻专 讗址诇 转旨执拽职专执讬 '讘旨职住讜旨驻指讛' 讛驻"讛 讘专驻"讗 砖讛讜讗 诇砖讜谉 住讜祝 讗诇讗 '讘旨职住讜旨驻旨指讛' 讛驻"讛 讘讚讙砖 砖驻讬专讜砖讜 住祝 讛砖注专 诪诇砖讜谉 讜职讬执专职注植砖讈讜旨 讛址住执旨驻执旨讬诐 (注诪讜住 讟, 讗) 讜讻诪讜 砖讜诪专讬 讛住祝, 讻诇讜诪专 诪讛 砖讛讬讜 砖讜谞讗讬诐 讘砖注专 讬讛讬讜 讗讜讛讘讬诐 讘住祝 讛砖注专 讻砖讬爪讗讜 诪诪谞讜 讜讝讛讜 '讗侄转 讜指讛值讘 讘旨职住讜旨驻指讛' 讜讗讛讘转 讘住讜驻讛 注讚 讻讗谉 讚讘专讬讜.



转旨指谞讜旨 专址讘旨指谞指谉: "讜职砖讉址诪职转旨侄诐", 住址诐志转旨指诐 (讚讘专讬诐 讬讗, 讬讞). 驻讬专讜砖 注诇 讚专讱 诪讛 砖驻讬专砖 讛专讘 诪拽讜专 讘专讜讱 讝"诇 注诇 驻住讜拽 专执驻职讗讜旨转 转职旨讛执讬 诇职砖指讈专侄旨讱指 讜职砖执讈拽旨讜旨讬 诇职注址爪职诪讜止转侄讬讱指 (诪砖诇讬 讙, 讞) 砖注讜砖讛 驻注讜诇讛 砖诇 专驻讜讗讛 砖谞讬 讛驻讻讬讬诐 讘谞讜砖讗 讗讞讚.
讗讜 讬讜讘谉 住址诐志转旨指诐 讚讬讚讜注 讘住讜讚 讻讜谞转 转讜专讛 诇砖诪讛 砖讛讜讗 诇讛诪砖讬讱 讗专讘注讛 讗诇驻讬谉 讗砖专 驻砖讜讟诐 诪住驻专 讗专讘注讛 讜诪讬诇讜讗诐 [讗诇祝=110] 诪住驻专 转诐 [440] 讜诇讻谉 讬砖 讘转讜专讛 驻专讚"住 [驻砖讟 专诪讝 讚专砖 住讜讚] 讻谞讙讚 讗专讘注讛 讗诇驻讬"谉 砖讛诐 讗专讘注讛 诪讬谞讬 诇讬诪讜讚 讗诇祝 诇砖讜谉 诇讬诪讜讚 讻诪讜 讜址讗植讗址诇侄旨驻职讱指 讞指讻职诪指讛 (讗讬讜讘 诇讙, 诇讙).
讜注讜讚 谞专讗讛 诇讬 谞拽专讗转 住址诐志转旨指诐 讻讬 讬注拽讘 谞拽专讗 转诐 讘住讜讚 讜讜职讬址注植拽止讘 讗执讬砖讈 转指旨诐 (讘专讗砖讬转 讻讛, 讻讝) 讜讻谞讙讚讜 讘拽诇讬驻讛 驻诇讜谞讬 谞拽专讗 诪转 讜讘讝讛 驻讬专砖 讛专讘 诇"讬 诪讗诪专 专讝"诇 (转注谞讬转 讛:) 讬注拽讘 讗讘讬谞讜 诇讗 诪转, 讻讬 讛讜讗 转诐 讜讛转讜专讛 讛讬讗 住诐 砖诇 转诐 讛讜讗 讬注拽讘 讗讘讬谞讜 注"讛 讜注诇 讬讚讬 注住拽 讛转讜专讛 谞注砖讛 驻诇讜谞讬 诪转 诪诪砖 诇讙诪专讬. 讜讛讗 讚谞拽讟 讘诪砖诇 讞诪讬谉 讜爪讜谞谉 砖讗诪专 诇讜 '讜旨专职讞止抓 讘旨值讬谉 讘旨职讞址诪旨执讬谉 讘旨值讬谉 讘旨职爪讜止谞值谉' 讛讜讗 讻谞讙讚 讛谞诪砖诇 砖讛讬讗 讛转讜专讛 砖谞拽专讗转 讗砖 讜诪讬诐 (转注谞讬转 讝.).



讘旨指谞址讬, 讘旨指专指讗转执讬 讬值爪侄专志讛指专指注, 讜旨讘指专指讗转执讬 诇讜止 转旨讜止专指讛 转旨址讘职诇执讬谉 (讘专讗砖讬转 讚, 讝). 谞拽讬讟 讘旨指谞址讬 诇讜诪专 讘砖讘讬诇 砖讗转诐 讘谞讬 砖讬砖 诇讻诐 讚讬谉 讘谞讬诐 诇讻讱 讝讻讬转诐 诇转讜专讛 砖讛讬讗 转讘诇讬谉 诇讬爪专 讛专注 讜谞爪讞转诐 讻谞讙讚 讟注谞转 讛诪诇讗讻讬诐 诪讚讬谉 讘谉 讛诪爪专.
讜诪讛 砖讻讬谞讛 讛转讜专讛 讘砖诐 '转旨址讘职诇执讬谉' 诇专诪讜讝 转讜专讛 讘诇讬 诇讘 诇讗 转讜注讬诇 讜诇讻谉 拽专讗讛 转讘诇讬谉 砖讛讜讗 讗讜转讬讜转 '讬转谉 诇讘' 砖爪专讬讱 讛注讜住拽 讘讛 诇讬转谉 诇讘 砖诇讜 讘讛.
讜注讜讚 谞专讗讛 诇讬 讘住"讚 拽专讗讛 '转旨址讘职诇执讬谉' 讻讬 转讬讘讛 专讗砖讜谞讛 砖讘转讜专讛 讛讬讗 讘职旨专值讗砖执讈讬转 (讘专讗砖讬转 讗, 讗) 专讗砖讛 讘讬转 讜住讜驻讛 转讬"讜 讛专讬 转"讘 砖诇 '转旨址讘职诇执讬谉' 讜住讜祝 讛转讜专讛 转讬讘转 讬执砖职讉专指讗值诇 (讚讘专讬诐 诇讚, 讬讘) 专讗砖讛 讬讜讚 讜住讜驻讛 诇诪"讚 讛专讬 诇讬 砖诇 '转旨址讘职诇执讬谉' 讜谞砖讗专 讗讜转 谞讜"谉 专诪讝 诇讞诪砖讬诐 砖注专讬 讘讬谞讛 讻讬 讛转讜专讛 拽讘诇谞讜 诪注讜诇诐 讛讘专讬讗讛 砖讛讜讗 住讜讚 讘讬谞讛 砖讬砖 讘讛 讞诪砖讬诐 砖注专讬诐 诪住驻专 谞讜谉 砖诇 转讘诇讬谉 讜讘讝讻讜转 讛转讜专讛 砖谞拽专讗转 转讘诇讬谉 讬讘讗 讗诇讬讛讜 讝讻讜专 诇讟讜讘 诇讘砖专 讟讜讘 讜诪砖讬讞 讘谉 讚讜讬讚 诇讙讗诇 讗讜转谞讜 砖注讜诇讛 诪住驻专诐 转讘诇讬谉 讻讬 转讘诇讬谉 讙讬诪讟专讬讗 '诪砖讬讞 讘谉 讚讜讬讚 讜讗诇讬讛讜' [492] 注讜诇讛 诪住驻专 '转旨址讘职诇执讬谉' [492].
讜诪讛 砖谞讗诪专 '讗执诐 转旨值讟执讬讘 砖讉职讗值转' (讘专讗砖讬转 讚, 讝) 专诪讝 讘讝讛 砖讗 转' 注诇 驻讬 诪讛 砖讻转讘 讛专讘 讞住讚 诇讗讘专讛诐 砖讗诐 讬讛讬讛 讛讗讚诐 讚讘讜拽 讘拽讚讜砖讛 转' 讬讜诐 专爪讜驻讬诐 讗讬谞讜 砖讜诇讟 讘讜 讬爪专 讛专注 讜讝讛讜 讗执诐 转旨值讟执讬讘 '砖讉职讗值转' 砖讗 转'.
讜诪讛 砖讗诪专 '讗值讬谉 讗址转旨侄诐 谞执诪职住指专执讬诐 讘旨职讬指讚讜止' 讚讗讬转讗 讘诪讚专砖 讘驻住讜拽 讜职讛执谞值旨讛 砖职讈诇止砖指讈讛 住址诇值旨讬 讞止专执讬 注址诇 专止讗砖执讈讬 讜旨讘址住址旨诇 讛指注侄诇职讬讜止谉 诪执讻止旨诇 诪址讗植讻址诇 (讘专讗砖讬转 诪, 讟讝-讬讝) 砖讛诪诇讻讬讜转 诪讻讜谞讬诐 讘砖诐 住诇 注讬讬谉 砖诐. 讜谞专讗讛 谞专诪讝 讛'住址旨诇' 讘专讗砖 讜住讜祝 砖诐 驻诇讜谞讬 砖讛诐 爪讚讚讬谉 砖诇 住诪讗诇 讜讛爪讚讚讬谉 诪讻讜谞讬诐 讘砖诐 讬讚讬诐 砖讙诐 讛诐 爪讚讚讬谉 砖诇 讛讙讜祝 讜诇讝讛 讗诪专 '讗值讬谉 讗址转旨侄诐 谞执诪职住指专执讬诐 讘旨职讬指讚讜止' 驻讬专讜砖 讗讬谉 讗转诐 谞诪住专讬诐 诇诪诇讻讬讜转 砖专讜诪讝讬诐 讘讬讚讜 讻诇讜诪专 爪讚讚讬讜 讻讬 讛讬爪专 讛专注 讛讜讗 谞诪砖讱 诪谉 驻诇讜谞讬 讗砖专 讘爪讚讚讬讜 专诪讜讝讬诐 讛诪诇讻讬讜转 讘讗讜转讬讜转 住址旨诇.



讜职诇止讗 注讜止讚, 讗侄诇旨指讗 砖讈侄讻旨指诇 诪址砖旨讉指讗讜止 讜旨诪址转旨指谞讜止 讘旨职讱指 (讘专讗砖讬转 讚, 讝). 驻讬专讜砖 讛讛砖讟谞讛 讜讛拽讟讙讜专讬讗 砖讛讬讗 诪诇讗讻转讜 讜讛讬讗 注住拽 讛诪砖讗 讜诪转谉 砖诇讜 诇讗 转讛讬讛 讗诇讗 讻讱 砖诪谞讬讞 专砖注讬 讗讜诪讜转 讛注讜诇诐 讜讬注住讜拽 讘诪诇讗讻转讜 讻讱. '讜职讗执诐 讗址转旨指讛 专讜止爪侄讛 转旨执诪职砖讈止诇 讘旨讜止' 驻讬专讜砖 专讜爪讛 诪爪讚 讘讞讬专转讱 讜专爪讜谞讱 讜讞砖拽讱 讘诇讬诪讜讚 讛转讜专讛 讻专讘讬 讗诇注讝专 讘谉 讞专住讜诐 讜讻讚讜诪讛 讜诇讗 诪讞诪转 讛讻专讞 讻诪讜 砖讗讜诪专讬诐 讛注讜诇诐 '讞住讜专讬 诪讞住专讗 讜讛讻讬 拽转谞讬'.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讗诐 讗转讛 专讜爪讛 讘转砖讜讘讛 诪讗讛讘讛 砖讛讬讗 谞注砖讬转 讘专爪讜谉 讜诇讗 诪讬专讗讛 讛谞注砖讬转 诪讞诪转 讛讻专讬讞 讜住讬讘讛 讗讝 讗转讛 转诪砖讜诇 讘讜 砖转讛驻讱 讛注讜谞讜转 讗砖专 拽讘抓 讜讗住祝 诪诪爪讜转讬讜 诇注砖讜转诐 讝讻讬讜转 注讚 讻讗谉 讚讘专讬讜 谞专"讜. 讗讜 讬讜讘谉 转诪砖诇 讘讜 诇注砖讜转讜 讬爪专 讟讜讘 讜诇讛砖转诪砖 讘讜 讘诪注砖讬诐 讟讜讘讬诐.



拽指砖讈侄讛 讬值爪侄专志讛指专指注, 砖讈侄讗植驻执诇旨讜旨 讬讜止爪职专讜止 拽职专指讗讜止 '专址注' (讘专讗砖讬转 讞, 讻讗). 拽砖讗 诇诪讛 拽专讗讜 专注 诪讗讞专 砖讛讜讗 讬爪专 讗讜转讜? 讜注讜讚 诪谞讗 诇讬讛 讚讛讜讗 拽砖讗, 讻讬 诪讛 砖拽专讗讜 专注 讛讜讗 注诇 砖诐 诪诇讗讻转讜 砖讛讜讗 诪讬注抓 专注讛 讗讘诇 讗讬谉 讛讻讬 谞诪讬 讘谞拽诇 讬讜讻诇 讛讗讚诐 诇讛转讙讘专 注诇讬讜, 讜诪谞讗 诇讬讛 讚拽砖讛?
讜谞专讗讛 诇讬 讘住"讚 讻讬 讛讬爪专 讛专注 讘专讗讜 讛拽讚讜砖 讘专讜讱 讛讜讗 砖讬讘讗 诇讗讚诐 讘讙诇讜讬 讜诪讬注爪讜 诇讞讟讜讗 讘注讬爪讛 讙诇讜讬讛 讘诇转讬 诪专诪讛 讜转讞讘讜诇讛 讜讻诪讜 砖讗诪专讜 讘讝讜讛专 讛拽讚讜砖 诪砖诇 诇讘谉 讛诪诇讱 讜讛砖驻讞讛 讗讱 讛讬爪专 讛专注 讛讜住讬祝 讘专注 砖讬讘讗 诇讗讚诐 讘讚专讱 注专诪讛 讜转讞讘讜诇讛 砖诪专讗讛 诇讜 砖讛讜讗 诪讬注爪讜 诇注砖讜转 诪爪讜讛 讻讚讬 诇讛驻讬诇讜 讘专注讛 讜注诇 讝讗转 诇讗 爪讜讛讜 讛砖诐 讬转讘专讱 讘讻讱 讜讘注讘讜专 讝讗转 拽专讗讜 讛拽讚讜砖 讘专讜讱 讛讜讗 '专注' 讜讝讛 讛讜讗 讛拽讜砖讬 砖讬砖 诇讗讚诐 诪爪讚 讛讬爪专 讛专注 砖讗诐 讛讬讛 讘讗 讛讬爪专 讛专注 讘讙诇讜讬 诇讜诪专 诇讜 注砖讛 注讘讬专讛 驻诇讜谞讬转 讜讚讗讬 诇讗 讬讜讻诇 讛讬爪专 讛专注 注诇 讛讗讚诐 讘讻讱 讚讗讬讱 讬砖诪注 诇讜 诇注讘讜专 驻讬 讛'?! 讗讱 讚讗 注拽讗 讜拽砖讛 诇讗讚诐 注讚 讗砖专 诪转讞驻砖 讛讬爪专 讛专注 讘讘讙讚讬 讬爪专 讛讟讜讘 讜诪专讗讛 诇讗讚诐 砖讛讜讗 诪讬注爪讜 诇讚讘专 诪爪讜讛 讜讘讗诪转 转讞转讬讛 转注诪讜讚 讛讘讛专转 诇讟诪讗讜 讘讛!
讜讝讛讜 砖讗诪专 拽指砖讈侄讛 讛址讬旨值爪侄专志讛指专指注 讬注谉 砖讈侄讗植驻执诇旨讜旨 讬讜止爪职专讜止 拽职专指讗讜止 '专址注' 讜拽砖讛 诇诪讛 讬拽专讗谞讜 专注 讜讛诇讗 讛讜讗 讬爪专 讗讜转讜? 讗诇讗 讜讚讗讬 拽专讗讜 专注 注诇 讗砖专 讛讜讗 讘讗 讘诪专诪讛 讜注拽讬驻讬谉 诇讗讚诐 讜注诇 讝讗转 诇讗 讬爪专 讗讜转讜 讜讗诐 讻谉 讗转讛 诇诪讚 砖拽砖讛 讛讬爪专 讛专注 讻讬 讻诇 讚讘专 讛谞注砖讛 讘讚专讱 诪专诪讛 讜转讞讘讜诇讛 拽砖讛 诇讛谞爪诇 诪诪谞讜 诪讗讞专 讚讗讬谞讜 诪专讙讬砖 讘专注讛 砖诇讜 讜讞讜砖讘 砖讛讜讗 讚讘专 讟讜讘 讜讻诪讜 砖讗诪专讜 讛诪驻专砖讬诐 讝"诇 注诇 驻住讜拽 讛殖' 诇执讬 讘职旨注止讝职专指讬 讜址讗植谞执讬 讗侄专职讗侄讛 讘职砖止讉谞职讗指讬 (转讛诇讬诐 拽讬讞, 讝).



讬执爪职专讜止 砖讈侄诇 讗指讚指诐 诪执转职讞址讚旨值砖讈 注指诇指讬讜 讘旨职讻指诇 讬讜止诐 (讘专讗砖讬转 讜, 讛). 讛拽砖讛 讛专讬"祝 讝"诇 诪讗讬 讘讬谞讬讬讛讜 讚讝讛 谞拽讬讟 诪执转职讞址讚旨值砖讈 讜讝讛 谞拽讬讟 诪执转职讙址讘旨值专?
讜谞专讗讛 诇讬 讘住"讚 诇诪讗谉 讚讗诪专 诪执转职讞址讚旨值砖讈 讬砖 诇讗讚诐 砖讻专 注诇 砖谞爪讞 讛讬爪专 讛专注 讘讻诇 讬讜诐 讜讬讜诐 讘驻谞讬 注爪诪讜 讬注谉 讻讬 讬爪专 讛专注 砖诇 讬讜诐 讝讛 讗讬谞讜 砖诇 讗转诪讜诇 讜讗诐 讻谉 讛讗讚诐 讛砖诇讬诐 诪诇讗讻转讜 讜诪爪讜转讜 讘谞爪讜讞 讬爪专 讛专注 砖诇 讗转诪讜诇 讜讬砖 诇讜 砖讻专 讚讛砖讻讬专讜转 诪砖转诇诪转 诇讘住讜祝 讜讻讘专 讙诪专 讛谞爪讜讞 砖谞爪讟讜讜讛 讘讜 讜讻谉 注诇 讬爪专 讛专注 砖诇 讻诇 讬讜诐 讜讬讜诐 讬砖 诇讜 砖讻专 讘驻谞讬 注爪诪讜 讻讬 讘讻诇 讬讜诐 讜讬讜诐 讬砖 诇讜 讙诪专 诪诇讗讻讛. 讗讘诇 诇诪讗谉 讚讗诪专 诪执转职讙址讘旨值专 讗讬谉 谞砖诇诐 诪诇讗讻转 讛谞爪讜讞 讗诇讗 注讚 讬讜诐 讛驻讟讬专讛 讚讗讝 讗讜转讜 讬讜诐 讛讜讗 住讜祝 讛诪诇讗讻讛 讚诪砖转诇诪转 诇讘住讜祝.
讜注讜讚 谞专讗讛 诇讬 讘住"讚 讻诇 讞讚 诪讚讘专 讘讬爪专 讛专注 讘驻谞讬 注爪诪讜 讻讬 讬砖 讬爪专 讛专注 讘讗 诪爪讚 讛转讜诇讚讛 诪讝讜讛诪转 讛谞讞砖 讜注诇 讝讛 谞拽讬讟 诪执转职讙址讘旨值专 讗讱 讬砖 讬爪专 讛专注 砖谞拽专讗 诪诇讗讱 专注 砖讘讗 诪谉 讛拽诇讬驻讛 砖诇 讻诇 讬讜诐 讜讬讜诐 讘驻谞讬 注爪诪讜 讜讻谞讙讚 讝讛 谞拽讬讟 诪执转职讞址讚旨值砖讈 讻讬 诇讻诇 讬讜诐 讬砖 拽诇讬驻讛 讘驻谞讬 注爪诪讜 讻谞讙讚讜.
讜诪讛 砖讗诪专 诪执转职讙址讘旨值专 诪执讚旨执讻职转执讬讘 '爪讜止驻侄讛 专指砖讈指注 诇址爪址讚旨执讬拽' (转讛诇讬诐 诇讝, 诇讘) 砖' 讚专砖注 讙讬诪讟专讬讗 讬爪专 [300] 讛专讬 专砖注 讛讜讗 讬爪专 专注.
讜谞专讗讛 诇讬 讗讚诐 讘诪讬诇讜讗 讗诇"祝 讚诇"转 诪"诐 注讜诇讛 讛诪讬诇讜讬 诪住驻专 转拽祝 [580] 讻诪谞讬谉 '讛讬爪专 讛专注' [580] 诇专诪讜讝 讻讬 讛讬爪专 讛专注 讞讜谞讛 讘拽专讘 讛讗讚诐 讜诇讝讛 讗诪专 讛讻转讜讘 讻执旨讬 讬值爪侄专 诇值讘 讛指讗指讚指诐 专址注 (讘专讗砖讬转 讞, 讻讗) 讗诪专 '诇讘 讛讗讚诐' 诇专诪讜讝 注诇 诪诇讜讬 讛讗讚诐.



讗执诐 驻旨指讙址注 讘旨职讱指 诪职谞只讜旨指诇 讝侄讛, 诪指砖讈职讻值讛讜旨 诇职讘值讬转 讛址诪旨执讚职专指砖讈 (讬专诪讬讛讜 讻讙, 讻讟). 拽砖讛 诪指砖讈职讻值讛讜旨 诪砖诪注 砖诪讜诇讬讻讜 注诪讜 诇讘讬转 讛诪讚专砖, 讜诪讛 讬注砖讛 讘讜 砖诐? 讜讛讜讛 诇讬讛 诇诪讬诪专 讘专讞 诇讘讬转 讛诪讚专砖!
讜谞专讗讛 诇讬 讘住"讚 注诇 驻讬 诪讛 砖讗诪专讜 讘诪讚专砖 讛谞注诇诐 (住讚专 转讜诇讚讜转 讚祝 拽诇讞) 讚砖讗诇 专讘讬 讬爪讞拽 诇专讘讬 讬讛讜讚讛 讗诐 讬爪专 讛专注 诇注转讬讚 讬转讘讟诇 诪谉 讛注讜诇诐 讞讜抓 诪谉 砖注转 讛讝讜讜讙 讜讗诪专 诇讜 讗爪讟专讬讱 讬爪专 讛专注 诇注讜诇诐 讻诪讟专讗 诇注讜诇诐 讚讗诇诪诇讗 讬爪专 讛专注 讞讚讜讜转讗 讚砖诪注转转讗 诇讗 诇讬讛讜讬 诇讻谉 讬砖讗专 讬爪专 讛专注 讘注讜诇诐 讜专拽 诇讗 讬讛讗 诪谞讜讜诇 讻拽讚诪讬转讗 诇诪讞讟讬 讘讬讛 讛讚讗 讛讜讗 讚讬讻转讬讘 诇诇止讗 讬指专值注讜旨 讜职诇止讗 讬址砖职讈讞执讬转讜旨 讘职旨讻指诇 讛址专 拽指讚职砖执讈讬 (讬砖注讬讛 讬讗, 讟) 注讚 讻讗谉 注讬讬谉 砖诐.
讜讘讝讛 诪讜讘谉 讛诪讗诪专 讻讗谉 讻诪讬谉 讞讜诪专 讗执诐 驻旨指讙址注 讘旨职讱指 诪职谞只讜旨指诇 讝侄讛 诇讛讞讟讬讗讱 讘讞诪讚讛 讜拽谞讗讛 讜转讗讜讛 讙砖诪讬转 讗诇 转讚讞讛讜 讜转砖诇讬讻讛讜 诇讙诪专讬 讗诇讗 诪职砖讈止讱职 讗讜止转讜止 诇职讘值讬转 讛址诪旨执讚职专指砖讈 诇讛砖转诪砖 讘讜 讘讚讘专 讟讜讘 砖砖诐 讬讛讬讛 诇讱 拽谞讗讛 诪诇讜诪讚讬 转讜专讛 讜讞诪讚讛 讜转讗讜讛 诇讛住讘讬专 住讘专讛 讜诇注砖讜转 讞讚讜砖讬 转讜专讛 讜讬讛讬讛 诇讜 诪讻讞讜 讞讚讜讜转讗 讚砖诪注转转讗 讻讬 讻讗砖专 讚讘专 住转讜诐 讜诪讜拽砖讛 砖诇讗 讬讻诇讜 诇驻转专讜 讜诇驻专砖讜 讻诇 讞讻诪讬 讛诪讚专砖 讜讗转讛 讝讻讬转 诇驻专砖讜 讜诇驻转专讜 讘诪讛 砖注转讛 讬讙讬注 诇讱 诪讝讛 讛讜讗 讛讚讘专 讗砖专 讗诪专 讗讚讜谞讬谞讜 讚讜讚 诪诇讱 讬砖专讗诇 砖指讉砖讉 讗指谞止讻执讬 注址诇 讗执诪职专指转侄讱指 讻职旨诪讜止爪值讗 砖指讈诇指诇 专指讘 (转讛诇讬诐 拽讬讟, 拽住讘).
讜诇讝讛 讗诪专 '讗执诐 讗侄讘侄谉 讛讜旨讗 谞执诪旨讜止讞址' 讻谞讙讚 诪讚转 转讗讜讛 砖讛讗讘谉 讘讛讬讜转讛 诇讘讬谞讛 拽讜讚诐 砖专讬驻转讛 讘讻讘砖谉 讗诐 转砖驻讜讱 注诇讬讛 诪讬诐 砖讜讗讘转 讗讜转讜 讜讞讜讝专转 讜砖讜讗讘转 讗讞专 砖转讬讘砖 讜讻谉 注诇 讝讛 讛讚专讱 讜诇讗 谞讜讚注 讻讬 讘讗讜 诪讬诐 讗诇 拽专讘谞讛 讜讻谉 诪讚转 讛转讗讜讛 注讜砖讛 驻讜注诇 讘讗讚诐 讜讙诐 讘专讝诇 讛讜讗 诪转驻讜爪抓 讻谞讙讚 诪讚转 讛拽谞讗讛 讻讬 讛拽谞讗讬 转诪讬讚 诪砖转讚诇 诇讞转讜讱 诪讞讘讬专讜 拽谞讬讬谞讜 讜讻讘讜讚讜 讜讻诇 专讻讜砖讜 诪讞诪转 拽谞讗转讜 讘讜 讜讛专讬 讛讜讗 谞注砖讛 诇讜 讻讘专讝诇 砖诪诇讗讻转讜 诇讞转讜讱 讜诇拽爪专. 讜诪讛 砖拽专讗 诇讬爪专 讛专注 讘砖诐 诪谞讜讜诇 讻讬 谞诪砖讱 诪谉 住"诪 [住诪讗诇=131] 砖诪住驻专讜 注诐 讛讻讜诇诇 讙讬诪讟专讬讗 诪谞讜讜诇 [132].
讜注讜讚 谞专讗讛 诇讬 谞拽讬讟 讗讘谉 讜讘专讝诇 讻讬 砖谞讬讛诐 诪谉 讛讚讜诪讬诐 讗讱 讛讗讘谉 专讘 讛讻诪讜转 讜诪注讟 讛讗讬讻讜转 讜讛讘专讝诇 诪注讟 讛讻诪讜转 讜专讘 讛讗讬讻讜转 讜讻谉 讘注讘讬专讜转 砖诇 讬爪专 讛专注 讬砖 注讘讬专讜转 讞诪讜专讜转 砖讛诐 专讘 讛讗讬讻讜转 讻诪讜 讙讬诇讜讬 注专讬讜转 讜砖驻讬讻讜转 讚诪讬诐 讜讻讬讜爪讗 讗讱 讛诐 诪注讟 讛讻诪讜转 讻讬 诇讗 讬诪爪讗讜 讛专讘讛 诪讛诐 讘讬讚 讛讗讚诐 讜讬砖 注讜谞讜转 专讘讬 讛讻诪讜转 砖讛诐 诇砖讜谉 讛专注 讜砖拽专 讜诇讬爪谞讜转 砖谞诪爪讗 讘讬讚 讛讗讚诐 讛专讘讛 讘讻诇 砖注讛 讜砖注讛 讗讱 讛诐 诪注讟 讛讗讬讻讜转.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 '讗执诐 讗侄讘侄谉 讛讜旨讗' 注诇 讬爪专 讛专注 砖讛讜讗 讘讗 诪讝讜讛诪转 讛谞讞砖 '讜职讗执诐 讘旨址专职讝侄诇 讛讜旨讗' 注诇 讬爪专 讛专注 讛讘讗 诪谉 讛拽诇讬驻讛 砖谞拽专讗 诪诇讗讱 专注 讜诇讻谉 讘讝讛 谞拽讬讟 谞执诪旨讜止讞址 讜讘讝讛 谞拽讬讟 诪执转职驻旨讜止爪值抓 注讚 讻讗谉 讚讘专讬讜 谞专"讜.



讛执砖讈职讜指讛 讛址讻旨指转讜旨讘 讻旨执讘旨讜旨讚 讗指讘 讜指讗值诐 诇职讻执讘旨讜旨讚 讛址诪旨指拽讜止诐. 驻讬专讜砖 讛砖讜讛 讗讜转诐 讘诇砖讜谉 讚讛讻讗 谞拽讬讟 讻址旨讘值旨讚 (砖诪讜转 讻, 讬讗) 讜讛讻讗 谞拽讬讟 讻址旨讘值旨讚 (诪砖诇讬 讙, 讟) 讗讘诇 诇讗 讘诪讚专讙讛 讜诪注诇讛 讜转谞讗 讚讘专讬讬转讗 讝讜 住讘讬专讗 诇讬讛 讚诪砖诇讬 讘专讜讞 讛拽讜讚砖 谞讗诪专讛.
讜诪讛 砖讗诪专 谞侄讗直诪址专 诪职拽址诇值旨诇 讗指讘执讬讜 讜职讗执诪旨讜止 诪讜止转 讬讜旨诪指转, 拽砖讛 讛讜讛 诇讬讛 诇诪讬诪专 讛讗讬 讞诇讜拽讛 拽讜讚诐 讞诇讜拽讛 砖诇 驻住讜拽 讗执讬砖讈 讗执诪旨讜止 讜职讗指讘执讬讜 转执旨讬专指讗讜旨, 讻讬 驻住讜拽 '诪职拽址诇值旨诇 讗指讘执讬讜' 讛讜讗 讘住驻专 砖诪讜转 (砖诪讜转 讻讗, 讬讝) 讜驻住讜拽 '讗执讬砖讈 讗执诪旨讜止 讜职讗指讘执讬讜' 讘住驻专 讜讬拽专讗 (讜讬拽专讗 讬讟, 讙)?
讜谞专讗讛 诇讬 讘住"讚 谞拽讬讟 诇讞诇讜拽讗 讚'讗执讬砖讈 讗执诪旨讜止 讜职讗指讘执讬讜' 讘专讗砖讜谞讛 诪砖讜诐 讚讻讗谉 讛砖讜讜讛 讗讜转诐 诪诪砖 讚谞拽讬讟 讻讗谉 讻讘讜讚 讜诪讜专讗 讗讘诇 讘讞诇讜拽讛 讚'诪职拽址诇值旨诇' 诇讗 讛砖讜讜讛 讗讜转诐 讛砖讜讜讗讛 讙诪讜专讛 讚讘讞讚 谞拽讬讟 '诪讜止转 讬讜旨诪指转' 讜讘讞讚 谞拽讬讟 '讜职谞指砖指讉讗 讞侄讟职讗讜止' 诇讻讱 谞拽讬讟 诇讞诇讜拽讛 讝讜 讘讗讞专讜谞讛.



砖讈职诇止砖讈指讛 砖讈只转旨指驻执讬谉 讛值谉 讘旨指讗指讚指诐: 讛址拽旨指讚讜止砖讈 讘旨指专讜旨讱职 讛讜旨讗, 讜职讗指讘执讬讜, 讜职讗执诪旨讜止. 谞专讗讛 诇讬 讘住"讚 讗诇祝 讚'讗指讚指诐' 砖诪住驻专讜 讗讞讚 专讜诪讝 诇讛拽讚讜砖 讘专讜讱 讛讜讗 讬讞讬讚讜 砖诇 注讜诇诐 讜讗讜转讬讜转 讚诐 [44] 注讜诇讬谉 诪住驻专 '讗讘 讗诐' [44] 讜诇讝讛 讗诪专 砖讈职诇止砖讈指讛 砖讈只转旨指驻执讬诐 '讘旨指讗指讚指诐' 讚讬讬拽讗 砖讛诐 专诪讜讝讬诐 讘讗讜转讬讜转 讗讚诐.
讜诇讝讛 讗诪专 讻址旨讘值旨讚 讗侄转 讗指讘执讬讱指 讜职讗侄转 讗执诪侄旨讱指 (砖诪讜转 讻, 讬讗) 驻讬专讜砖 讻址旨讘值旨讚 [26] 讙讬诪讟专讬讗 砖诐 讛讜讬志讛 讛讜讗 专诪讜讝 讗侄转 讗指讘执讬讱指 讜职讗侄转 讗执诪侄旨讱指 砖讗讜转 讗' 讚讗讚诐 讛专讜诪讝转 诇讛拽讚讜砖 讘专讜讱 讛讜讗 专诪讜讝 讘讛 诪住驻专 砖诐 讛讜讬志讛 讘专讜讱 讛讜讗 砖注讜诇讛 讻"讜 讜讻谉 爪讜专转 讗讜转 讗' 讛讜讗 讜讗"讜 讜砖谞讬 讬讜讚讬"谉 砖注讜诇讛 诪住驻专诐 讻"讜 讻诪谞讬谉 砖诐 讛讜讬志讛 讘专讜讱 讛讜讗.



讘旨执讝职诪址谉 砖讈侄讗指讚指诐 诪职讻址讘旨值讚 讗侄转 讗指讘执讬讜 讜职讗侄转 讗执诪旨讜止, 讗指诪址专 讛址拽旨指讚讜止砖讈 讘旨指专讜旨讱职 讛讜旨讗: 诪址注植诇侄讛 讗植谞执讬 注植诇值讬讛侄诐 讻旨职讗执诇旨讜旨 讚旨址专职转旨执讬 讘旨值讬谞值讬讛侄诐 讜职讻执讘旨职讚讜旨谞执讬. 驻讬专砖 诪讛专砖"讗 讚讛讬讬谞讜 砖诐 讬志讛 讛诪讞讘专 讜砖讬转祝 砖诐 讗讬砖 讜讗砖讛. 讜拽砖讗 讗诐 注诇 拽讘讬注讜转 讗讜转讬讜转 讬志讛 讘砖诪诐 拽讗诪专 '讚旨址专职转旨执讬 讘旨值讬谞值讬讛侄诐' 讗诐 讻谉 讚专 讜诇诪讛 讗诪专 '讻旨职讗执诇旨讜旨 讚旨址专职转旨执讬' 讘讻祝 讛讚诪讬讜谉?
讜注讜讚 诪讛 砖讗诪专 讗讞专讬 讝讛 转旨指谞执讬 转旨址谞旨指讗 拽址诪旨值讬讛旨 讚旨职专址讘 谞址讞职诪指谉 讘旨执讝职诪址谉 砖讈侄讗指讚指诐 诪职爪址注值专 讗侄转 讗指讘执讬讜 讜职讗侄转 讗执诪旨讜止, 讗指诪址专 讛址拽旨指讚讜止砖讈 讘旨指专讜旨讱职 讛讜旨讗 讬指驻侄讛 注指砖讈执讬转执讬 砖讈侄诇旨止讗 讚旨址专职转旨执讬 讘旨值讬谞值讬讛侄诐, 讜拽砖讗 讜讛诇讗 讻讘专 讚专 讘讬谞讬讛诐 砖讻讘专 谞拽讘注 讬讜"讚 讘讗讬砖 讜讛讗' 讘讗砖讛?
讜注讜讚 讘讙诪专讗 讚住讜讟讛 (住讜讟讛 讬讝.) 讗转诪专 诪住转诇拽讬谉 讗讜转讬讜转 讬志讛 讜讬砖讗专 讗砖 讜讗砖 讘注讘讜专 讞讟讗 讛讗讬砖 讜讛讗砖讛 注爪诪谉 讜诇讗 讘注讘讜专 砖讛讘谞讬诐 诇讗 讻讘讚讜诐?
讜谞专讗讛 诇讬 讘住"讚 讚讗讜转 讬讜"讚 讜讛"讗 诇讗 讛讬讜 砖转讬讛诐 讘讬讞讚 讘讗讬砖 讜砖转讬讛诐 讘讗砖讛 讻讚讬 砖谞讞砖讘 讘讝讛 砖诪讜 讬转讘专讱 砖讛讜讗 讬志讛 讚专 讘讬谞讬讛诐 讗诇讗 谞讞诇拽讜 讗讜转 讗' 讘讗讬砖 讜讗讜转 讗' 讘讗砖讛 讜诇讻谉 讗诪专 '讻旨职讗执诇旨讜旨 讚旨址专职转旨执讬 讘旨值讬谞值讬讛侄诐' 讻讗诇讜 讘讻祝 讛讚诪讬讜谉 讚诇讗 讚专转讬 诪诪砖 讜诇讻谉 讗诪专 讗讞专讬 讝讛 '讬指驻侄讛 注指砖讈执讬转执讬 砖讈侄诇旨止讗 讚旨址专职转旨执讬 讘旨值讬谞值讬讛侄诐' 专爪讜谞讜 诇讜诪专 砖诇讗 讚专转讬 讘砖诇讬诪讜转 讗讜转讬讜转 砖诪讬 讚讛讬讬谞讜 砖诐 讬志讛 讻讜诇讜 讘讬讞讚 讗诇讗 讚专转讬 讗讜转 讗' 讘讗讬砖 讜讗讜转 讗' 讘讗砖讛 砖讗诐 讛讬讛 砖诪讬 讬志讛 讻讜诇讜 讘讬讞讚 讗爪诇 讛讗讘 讜砖诪讬 讬志讛 讻讜诇讜 讻讗讞讚 讗爪诇 讛讗诐 讗讝 讛讬讛 讝诇讝讜诇 讛讘谞讬诐 讘讗讘 讜讗诐 谞讜讙注 讘讻讘讜讚讬 讚讻讗砖专 诪爪注专讬诐 讗讘讬讛诐 讜讗诪诐 讛讬讜 诪爪注专讬诐 讗讜转讬 讙诐 讻谉 讻讘讬讻讜诇.





驻谞讬 讬讛讜砖注

讗"专 讬爪讞拽 讬爪专讜 砖诇 讗讚诐 诪转讞讚砖 注诇讬讜 讘讻诇 讬讜诐 砖谞讗诪专 专拽 专注 讻诇 讛讬讜诐 注讬讬谉 驻讬专砖"讬 讚拽专讗 讬转讬专讗 拽讗 讚专讬砖. 讜讗讻转讬 诇讗 讬讚注谞讗 诪讗讬 专讘讜转讗 砖讬讬讱 讘讝讛 讚驻砖讬讟讗 讚讛讻讬 讛讜讗 讚诪讛 谞砖转谞讛 讬讜诐 诪讬讜诪讬诐 砖诇驻谞讬讜. 讜诇讻讗讜专讛 讛讬讛 谞专讗讛 讚讘专砖注讬诐 拽讗 诪讬讬专讬 砖讻讘专 讗诪专讜 专讘讜转讬谞讜 讞讝"诇 讚讗讚诐 讛注讜讘专 注讘讬专讛 谞讘专讗 诪诇讗讱 专注 诪讗讜转讛 注讘讬专讛 讜讗"讻 谞讜住祝 讙诐 讛讜讗 注诇 砖讜谞讗讬讜 诇讛讻砖讬诇讜 讜诇讛砖讟讬谞讜 讜砖讬讬讱 砖驻讬专 诇砖讜谉 诪转讞讚砖 讗诇讗 讚诇砖讜谉 讬爪专讜 砖诇 讗讚诐 诪砖诪注 讚诇讗讜 讘专砖注讬诐 诇讞讜讚 诪讬讬专讬 讗诇讗 讘讻诇 讗讚诐. 讜谞专讗讛 讚讘爪讚讬拽讬诐 谞诪讬 砖讬讬讱 讛讗讬 诇讬砖谞讗 讚诪转讞讚砖 讘讝讛 讛注谞讬谉 讙讜驻讗 讚讗讚诐 注讜砖讛 诪爪讜讛 谞讘专讗 诪诪谞讜 诪诇讗讱 讟讜讘 讜讙诐 诪诇讗讱 专注 讘注"讻 注讜谞讛 讗诪谉 讜拽讟讬讙讜专 讘注"讻 谞注砖讛 住谞讬讙讜专 讻讚讗诪专讬谞谉 诇讛讚讬讗 诇注讬诇 讘住诪讜讱 讗诐 讗转讛 专讜爪讛 讗转讛 诪讜砖诇 讘讜 讜诇驻"讝 讬爪专 讛专注 砖讛讬讛 诇讜 讘讗讜转讜 讬讜诐 讚讗转诪讜诇 讻讘专 讞诇祝 讜讛诇讱 诇讜 讜讬诇讬祝 专讘讬 讬爪讞拽 诪拽专讗 讬转讬专讗 讚讗驻"讛 讗砖专讬 讗讚诐 诪驻讞讚 转诪讬讚 诇讛转讙讘专 谞讙讚 讬爪专讜 诇驻讬 砖诪转讞讚砖 注诇讬讜 讘讻诇 讬讜诐 讬砖 诪讗讬谉 讻讬 讻谉 讬住讚 讛诪诇讱 诇讟讜讘转 讛爪讚讬拽 砖讻讜讘砖 讗转 讬爪专讜 讛讬讜诐 诇注砖讜转谉 讜诇诪讞专 诇拽讘诇 砖讻专谉 讜注讜讚 讬砖 诇驻专砖 讚讘爪讚讬拽讬诐 谞诪讬 砖讬讬讱 诇砖讜谉 诪转讞讚砖 讘讻诇 讬讜诐 讚讻诇 讛讙讚讜诇 诪讞讘讬专讜 讬爪专讜 讙讚讜诇 诪诪谞讜 讜讗"讻 讻诇 诪讛 砖讛爪讚讬拽 诪讜住讬祝 讗讜诪抓 讜讻讞 讘爪讚拽转讜 讛讜诇讱 讜讙讚讜诇 讬爪专讜 讙"讻 讛讜诇讱 讜诪转讞讚砖 讜讻诪讜 砖讗讘讗专 讘诪拽讜诪讜 讗讬"讛 砖诇讛讬 诪住讻转 住讜讻讛:


砖诐 转谞讗 讚讘讬 专讘讬 讬砖诪注讗诇 讘谞讬 讗诐 驻讙注 讘讱 讻讜' 讗诐 讗讘谉 讛讜讗 谞讬诪讜讞 讗诐 讘专讝诇 讛讜讗 诪转驻讜爪抓 讻讜'. 诇驻讬 砖讬爪讛"专 谞拽专讗 讗讘谉 讚讻转讬讘 讜讛住讬专讜转讬 讗转 诇讘 讛讗讘谉 诪讘砖专讻诐 讜谞拽专讗 讙"讻 讘专讝诇 讚讻转讬讘 讛讬专讜注 讘专讝诇 讘专讝诇 诪爪驻讜谉 讜讬爪讛"专 谞拽专讗 爪驻讜谉 讚讻转讬讘 讜讗转 讛爪驻讜谞讬 讗专讞讬拽 诪注诇讬讻诐 讜讻转讬讘 谞诪讬 诪爪驻讜谉 转驻转讞 讛专注讛 讜诇驻讬 砖讛讘专讝诇 拽砖讛 讬讜转专 诪讗讘谉 讻讚讗诪专讬谞谉 讛专 拽砖讛 讘专讝诇 诪讞转讻讜 讜讻转讬讘 谞诪讬 讻驻讟讬砖 讬驻讜爪抓 住诇注 讜诪砖"讛 拽讗诪专 砖讗诐 讛讬爪讛"专 讛讜讗 专拽 讗讘谉 注"讬 砖诪讜砖讻讜 诇讘讛"诪 谞讬诪讜讞 诇讙诪专讬 讻诪讜 讗讘谉 讗讘诇 讗诐 讬爪专讜 诪转讙讘专 注诇讬讜 讜谞注砖讛 讻诪讜 讘专讝诇 讗讝 讗讬谞讜 谞讬诪讜讞 注"讬 转讜专讛 诇讙诪专讬 讗诇讗 砖诪转驻讜爪抓 诪注讟 诪注讟 讻谉 谞专讗讛 诇讬:


砖诐 诇讛砖讬讗讜 讗砖讛 诪谞诇谉 讚讻转讬讘 拽讞讜 谞砖讬诐 讻讜' 讘砖诇诪讗 讘谞讜 讘讬讚讜 讻讜'. 讜驻讬专砖"讬 讘讻转讜讘讜转 驻' 谞注专讛 讚祝 谞"讘 讚讘讘谞讜 砖讬讬讱 砖驻讬专 诇砖讜谉 拽讞讜 砖讚专讻讜 砖诇 讗讬砖 诇讞讝专 注诇 讗砖讛 诪砖讗"讻 讘讘谞讜转讬讜 诇讗 砖讬讬讱 诇砖讜谉 拽讞讜 讻讬讜谉 砖讗讬谉 讚专讱 讗砖讛 诇讞讝专 注诇 讗讬砖 注"砖:


砖诐 转"专 谞讗诪专 讻讘讚 讻讜' 讛砖讜讛 讛讻转讜讘 讻讜' 讗讘诇 讘讛讻讗讛 讜讚讗讬 讗"讗 讜讻谉 讘讚讬谉 砖砖谞讬讛谉 砖讜转驻讬谉 讘讜 讻讜' 注"讻. 讜诇讻讗讜专讛 砖驻转 讬转专 讛讜讗 讜谞"诇 讚注讬拽专 讻讜讜谞转 讛讘专讬讬转讗 诇讗砖诪注讬谞谉 讚讘讬谉 诇注谞讬讬谉 讻讬讘讜讚 讗讘 讜讗诐 讘讬谉 诇注谞讬谉 诪讜专讗 讛诐 砖讜讬谉 讻讚讗诪专讬谞谉 诇拽诪谉 讘砖诪注转讬谉 谞转讙专砖讛 砖谞讬讛诐 砖讜讜讬谉 讜诪砖讜诐 讚住讚"讗 讚诇注讜诇诐 讻讬讘讜讚 讗讘 拽讜讚诐 诇讗诐 讚砖讬讬讱 讘诪爪讜转 讟驻讬 讜拽诐 转讞转讬讜 诇讻诇 讚讘专 讚诪砖驻讞转 讗讘 拽专讜讬讛 诪砖驻讞讛 讜诪砖"讛 讛拽讚讬诐 砖谞讬 驻注诪讬诐 讛讗讘 诇讗诐 讘讻讬讘讜讚 讜讘讛讻讗讛 讜讛讗 讚讛拽讚讬诐 讛讗诐 讘诪讜专讗 讗讬谞讜 讗诇讗 驻注诐 讗讞转 讜讗"讻 讛讜讛 讗诪讬谞讗 讚讛讗讘 拽讜讚诐 讜注"讻 讚诪讛 砖讛拽讚讬诐 讛讗诐 诇讗讘 讘诪讜专讗 讛讬讬谞讜 诪砖讜诐 讚讘注讬 诇诪住诪讱 诪讜专讗 讛讗讘 诇讗转 砖讘转讜转讬 转砖诪讜专讜 诇讗砖诪注讬谞谉 讚砖讘转 拽讜讚诐 讗祝 诇讻讬讘讜讚 讛讗讘 讻讚讗讬转讗 讘专讬砖 讬讘诪讜转 注"砖 讜拽诪"诇 讘讛讗讬 讘专讬讬转讗 讚讛讻讗 讚注"讻 讛讗讘 讜讛讗诐 砖讜讬谉 诇讙诪专讬 讻讬讜谉 砖讻"讗 诪讛诐 讛讜拽砖 讻讘讜讚讜 诇讻讘讜讚 讛诪拽讜诐 讜讗"讻 讗"讗 砖讬讛讗 注讬诇讜讬 诇讗讞讚 诪讛诐 注诇 讛砖谞讬 讗诇讗 讚讗讻转讬 诇驻讬 砖讘讛讻讗讛 诇讗 讛讜拽砖 讜讗驻"讛 讛拽讚讬诐 讛讗讘 讗"讻 讗讻转讬 讛讜讛 讗诪讬谞' 讚讗转讬 诇讗砖诪注讬谞谉 讚讛讗讘 拽讜讚诐 拽诪诇"谉 讚诇讬转讗 讚诪讛 砖诇讗 讛讜拽砖讜 诇注谞讬谉 讛讻讗讛 讛讬讬谞讜 诪砖讜诐 讚讘讛讻讗讛 讗"讗 讜诇驻"讝 诪住讬讬诐 谞诪讬 砖驻讬专 讜讻谉 讘讚讬谉 砖砖诇砖转谉 砖讜转驻讬谉 讘讜 讜讗"讻 诇驻"讝 讛讗讘 讜讛讗诐 诪诪讬诇讗 谞诪讬 砖拽讜诇讬谉 讛诐 诪谉 讛讚讬谉 讻谉 谞"诇 谞讻讜谉:





诪专讗讬转 讛注讬谉

讘专讗转讬 讬爪专 讛专注 讘专讗转讬 诇讜 转讜专讛 转讘诇讬谉. 讗驻砖专 诇讜诪专 拽爪转 讘住讙谞讜谉 讗讞专 诪诪"砖 讘驻转讞 注讬谞讬诐 讜讛讜讗 讚讛讬爪讛"专 砖专砖讜 诪讬住讜讚 讛注驻专 讻诪"砖 讜谞讞砖 注驻专 诇讞诪讜. 讜讛谞讛 讛转讜专讛 讛讬讗 讗砖 讻诪砖"讛 诪讬诪讬谞讜 讗砖 讚转 诇诪讜 讜谞诪砖诇讛 诇诪讬诐 讻诪"砖 讛讜讬 讻诇 爪诪讗 诇讻讜 诇诪讬诐. 讜讛转讜专讛 讛讬讗 讘专讜讞 讻诪讜 砖转"讗 讜诇专讜讞 诪诪诇诇讗 讜讗讬谉 讛转讜专讛 诪转拽讬讬诪转 讗诇讗 讘注谞讬讜 砖诪砖驻讬诇 注爪诪讜 讻注驻专 讻诪砖讝"诇 讜讗"讻 讛转讜专讛 谞诪砖诇讛 诇讗砖 讜诪讬诐 讜讛讬讗 讘专讜讞 讜讛转"讞 讛讜讗 砖驻诇 讻注驻专 讗"讻 讛讗讬讻讗 讚' 讬住讜讚讜转 诪专"讗 拽诪讗 诪讬诐 专讜讞 讗砖 讜讛转"讞 注驻专 讗"讻 讛专讬 讚' 讬住讜讚讜转. 讜讛讬爪讛"专 砖讛讜讗 诪讬住讜讚 注驻专 讘讟诇 讻讬 讛讜讗 诪讬住讜讚 讗' 讜讛转讜专讛 砖讻讜诇诇转 讻诇 讚' 讘讗诪爪注讜转 讛转"讞 讚砖驻诇 讻注驻专 诪讘讟诇转 讛讬爪讛"专 砖讛讜讗 讘讬住讜讚 讛注驻专 诇讘讚:





驻转讞 注讬谞讬诐

转"专 讜砖诪转诐 住诐 转诐 讜讻讜' 讝讛 讛诪讗诪专 注诪讚转讬 注诇讬讜 讘注谞讬讜转讬 讘住' 讛拽讟谉 讚讘专讬诐 讗讞讚讬诐 讜讘诪讗诪专讬诐 讛讘讗讬诐 注"砖 讘讗讜专讱:


讘谞讬 讘专讗转讬 讬爪专 讛专注 讜讘专讗转讬 诇讜 转讜专讛 转讘诇讬谉 讗驻砖专 讻讬 讬爪专 讙讬诪讟专讬讗 砖'. 讜讛转讜专讛 讗砖 讗讞讚 讬讜转专 讜诇讻讱 诪讘讟诇转 转讜专讛 诇讬爪专. 讜诪"砖 转讘诇讬谉 讛讬讬谞讜 砖讗诐 讬讝讻讛 讜讬诇诪讜讚 诇砖诪讛 讻讚讞讝讬 讬注砖讛 讛讬爪讛"专 讟讜讘 讜谞诪爪讗 砖讛转讜' 转讘诇讬谉 讚讻诪讜 砖讛转讘诇讬谉 诪转拽谞讬诐 讛转讘砖讬诇 砖讬注诇讛 注诇 砖诇讞谉 诪诇讻讬诐 讻谉 讛转讜专讛 诪转拽谞转 讛讬爪讛"专 诇注砖讜转讜 讟讜讘:
(讘) 讜讗驻讬' 讻讬 砖专砖 讬爪讛"专 讛诐 驻' 讜驻' 讜讛诐 讙讬诪讟' 转专讬"讗. 讜诇讻谉 转讜专"讛 讙讬诪讟专讬讗 转专讬"讗 讗讙讜谞讬 诪讙谞讗 讜讗爪讜诇讬 诪爪诇讗 诇讘讟诇 讛讬爪讛"专:
(讙) 讜讻讘专 讘讚专讜砖讬诐 讻转讘谞讜 诪砖诐 讛专讘 讬注专讜转 讚讘砖 砖讻转讘 讻讬 讗讬谉 诪讙专砖 讻讞 讛谞讞砖 讻讬 讗诐 讛讗砖 讻讬 讗专住 讛谞讞砖 砖专砖讜 诪讬住讜讚 讛注驻专 讜谞讞砖 注驻专 诇讞诪讜 讜讛讗砖 转讻诇讬转 讛专讬讞讜拽 诪谉 讛注驻专 讝讛 诪讟讛 诪讟讛 讜讝讛 诪注诇讛 诪注诇讛 讜诇讻谉 讗砖 诪讙专砖 讗专住讜 砖诇 谞讞砖 讜诇讻谉 讗诪专讜 讘砖专 爪诇讬 讗讬谉 讘讜 诪砖讜诐 讙诇讜讬 讜讻讜' 讜讛讗专讬讱 讘讝讛 注"砖 讘讗讜专讱 讜讘专讜讞讘. 讜讛讬讬谞讜 讚讗诪专 专讞诪谞讗 讘专讗转讬 讬爪讛"专 讘专讗转讬 诇讜 转讜专讛 转讘诇讬谉 讻讬 讛讬爪专 专注 砖专砖讜 注驻专 讜讘讚专讜砖讬诐 讬讬砖讘转讬 讗谞讬 讛砖驻诇 诪讛 砖谞专讗讛 住讜转专 诇讝讛. 讜讛转讜专讛 讗砖 砖诇 讙讘讜讛 讻诪砖"讛 讛诇讗 讻讛 讚讘专讬 讻讗砖 讜讛讗砖 诪讙专砖 讛讬爪讛"专 讜讛讬讬谞讜 讟注诪讗 砖注"讬 讛转讜专讛 谞讬爪讜诇 讗讚诐 诪讬爪讛"专:
(讚) 讜讗讬 讘注讬转 讗讬诪讗 讘诪"砖 专砖"讬 讘驻' 讗诪讞讛 讗转 讛讗讚诐 讛讜讗 注驻专 讗讘讬讗 注诇讬讜 诪讬诐 讜谞诪讞讛. 讜讻讘专 讻转讘谞讜 砖讛讬爪讛"专 砖专砖讜 注驻专. 讜讬讚讜注 砖讛转讜专讛 谞诪砖诇讛 诇诪讬诐 讗"讻 讻砖讬讘讜讗讜 诪讬诐 注诇 注驻专 谞诪讞讛 讜讛讜讗 讘讬讟讜诇 讬爪讛"专. 讜讝讛 专诪讝 讛讻转讜讘 讛讜讬 讻诇 爪诪讗 诇讻讜 诇诪讬诐 爪诪"讗 讙讬' 驻' [讜注诪"砖 诇驻谞讬诐 讘拽诪讗 注诇 讚祝 驻"讗 住讜祝 注"讘]: 讜讝讛 讛专诪讝 诪讬 砖砖诇讟 讘讜 讬爪讛"专 砖讛讜讗 爪诪"讗 诇讻讜 诇诪讬诐 诇转讜专讛 讜讗诪专 诇讻讜 注"讚 讚讗诪专讜 驻"拽 讚诪谞讞讜转 讗讘讬诪讬 讗讬注拽专讗 诇讬讛 诪住讻转讗 讜讗讝诇 诇专讘 讞住讚讗 讚诇讛讚专讗 诇讬讛 讚讗注"讙 讚专讘 讞住讚讗 转诇诪讬讚讜 讛诇讱 讗诇讬讜 讚讛讻讬 诪住转讬讬注讗 诪讬诇转讗 讜讝"砖 诇讻讜 诇诪讬诐 讜讚讜拽:
(讛) 讜讟注诐 讗讞专 讬砖 讻讬 讛讬爪讛"专 注驻专 讻诪讚讜讘专 讗讞讚 诪讚' 讬住讜讚讜转 讜讛转讜专讛 讗砖 讜诪讬诐 砖讛诐 砖谞讬 讬住讜讚讜转 讜讗转讜 转专讬 讜诪驻拽讬 诪讞讚 讜讝"砖 讘专讗转讬 讬爪讛"专 讘专讗转讬 诇讜 转讜专讛 转讘诇讬谉 讻讬 讛转讜专讛 讗砖 讜诪讬诐 讜讗讬谞讛 谞拽谞讬转 讗诇讗 讘注谞讜讛 砖诪讞砖讬讘 注爪诪讜 讻注驻专. 讜讗"讻 讛专讬 讙' 讬住讜讚讜转 讜诪讘讟诇 讬爪讛"专 砖讛讜讗 注驻专 诇讘讚:
(讜) 讜讬专讗讛 讻讬 讛注讜住拽 讘转讜专讛 砖讛讬讗 讗砖 讜诪讬诐 讛讜讗 讗讞讜讝 讘诪讚转 砖诪讬"诐 砖讛讜讗 讗砖 讜诪讬诐 讻谞讜讚注 讜讘讻讞 讝讛 诪讘讟诇 讛讬爪讛"专:
(讝) 讜注讜讚 讗驻砖专 讻讬 注"讬 注住拽 讛转讜专讛 诇砖诪讛 诪讘专专 谞讬爪讜爪讜转 讛拽讚讜砖讛 讜讬讚讜注 讻讬 讻诇 讞讬讜转 讛拽诇讬驻讜转 讛诐 谞讬爪讜爪讜转 讛拽讚讜砖讛 讜讘讛注诇讜转 谞讬爪讜爪讜转 谞讻谞注讬诐 讻讬 驻住讬拽 诇讞讬讜转诐 讘爪讚 诪讛 讜讘讗讜转讛 讛讘讞讬谞讛 讜诇讻谉 诪讘讟诇转 讛转讜专讛 讛讬爪讛"专 讻讬 讛讜讗 谞讻谞注 注"讬 讛讘讬专讜专 砖诇 谞讬爪讜爪讜转 讛拽讚讜砖讛 讘注住拽 讛转讜专讛. 讜讘讚专讜砖讬诐 讻转讘谞讜 讘讝讛 讜讘诪讗诪专讬诐 讛住诪讜讻讬诐 讘住"讚:





讬诐 砖诇 砖诇诪讛

驻讬住拽讗 诇讛砖讬讗讜 讗砖讛 诪谞诇谉 讚讻转讬讘 拽讞讜 谞砖讬诐 讜讛讜诇讬讚讜 讘谞讬诐 讜讘谞讜转 讜拽讞讜 诇讘谞讬讻诐 谞砖讬诐 讜讗转 讘谞讜转讬讻诐 转转谞讜 诇讗谞砖讬诐 讘砖诇诪讗 讘谞讜 讘讬讚讬谞讜 讗诇讗 讘转讜 诪讬 讛讜讬 讘讬讚讜. 讛"拽 谞讬转讬讘 诇讛 诪讚讬讚讬' 讻讬 讛讬讻讬 讚谞讬转讘讬谞讛讜. 诇诇诪讚 讗讜诪谞讜转 诪谞诇谉 讗诪专 讞讝拽讬讛 讗诪专 拽专讗 专讗' 讞讬讬诐 注诐 讗砖讛 讗砖专 讗讛讘转 讗诐 讛讗砖讛 诪诪砖 讛讬讗 讻砖诐 砖讞讬讬讘 诇讛砖讬讗讜 讗砖' 讻讱 讞讬讬讘 诇诇诪讚讜 讗讜诪谞讜' 讗诐 转讜专讛 讻砖诐 砖讞讬讬讘 诇诇诪讚讜 转讜专讛 讻讱 讞讬讬讘 诇诇诪讚讜 讗讜诪谞讜转 讜讬砖 讗讜诪专讬诐 讗祝 诇讛砖讬讟讜 讘谞讛专 诪讗讬 讟注诪讗 讞讬讜转讗 讛讬讗:


转谞讜 专讘谞谉 谞讗诪' 讻讘讚 讗转 讗讘讬讱 讜谞讗诪专 讻讘讚 讗转 讛' 诪讛讜谞讱 讛砖讜讛 讛讻转讜讘 讻讘讜讚 讗讘 讜讗诐 诇讻讘讜讚 讛诪拽讜诐 谞讗诪专 讗讬砖 讗诪讜 讜讗讘讬讜 转讬专讗讜 讜谞讗诪专 讗转 讛' 讗诇讛讬讱 转讬专讗 讛砖讜讛 讛讻转讜讘 诪讜专讗 讗讘 讜讗诐 诇诪讜专讗 讛诪拽讜诐 谞讗诪专 诪拽诇诇 讗讘讬讜 讜讗诪讜 诪讜转 讬讜诪转 讜谞讗诪专 讗讬砖 讻讬 讬拽诇诇 讗转 讗诇讛讬讜 讜谞砖讗 讞讟讗讜 讛砖讜讛 讛讻转讜讘 讘专讻转 讗讘 讜讗诐 诇讘专讻转 讛诪拽讜诐 讗讘诇 讘讛讻讗讛 讜讚讗讬 讗讬 讗驻砖专 砖讗讬谉 讛讻讗讛 讻诇驻讬 诪注诇讛 讜讻谉 讘讚讬谉 砖砖诇砖转谉 砖讜转驻讬谉 讘讜. 转"专 讙' 砖讜转驻讬谉 讬砖 讘讗讚诐 讛拽讘"讛 讗讘讬讜 讜讗诪讜 讘讝诪谉 砖讗讚诐 诪讻讘讚 讗讘讬讜 讜讗诪讜 讗诪专 讛拽讘"讛 诪注诇讛 讗谞讬 注诇讬讛诐 讻讗诇讜 讚专转讬 讘讬谞讬讛' 讜讻讘讚讜谞讬. 讬专讜砖诇诪讬 讜讛转讜住驻' 讛讘讬讗讜 讚讜专砖 诪讛讜谞讱 讻诪讜 诪讞讜谞谞讱 诪砖诪注 砖讛拽驻讬讚 讛拽讘"讛 注诇 讻讬讘讜讚 讜讗诐 讬讜转专 诪讻讘讜讚讜 砖讘讻讘讜讚讜 讛讜讗 讗讜诪专 讻讘讚 讗转 讛砖诐 诪讛讜谞讱 讚讛讬讬谞讜 诪讞讜谞谞讱 讚诪砖诪注 诪诪讛 砖讞讜谞谞讱 砖讗诐 讬转谉 诇讱 讘讬转 转拽讘注 诪讝讜讝讛 讜讗诐 讬转谉 诇讱 讟诇讬转 转拽讘注 讘讜 爪讬爪讬转 讜讗诐 讬转谉 诇讱 诪诪讜谉 注砖讛 诪讛诐 爪讚拽讛 讻诇讜诪专 讗诐 讬砖 诇讜 诪诪讜谉 讞讬讬讘 讜讗诐 诇讗讜 驻讟讜专 讜讘讻讬讘讜讚 讗讘 讜讗诐 谞讗诪专 讻讘讚 讗转 讗讘讬讱 讜讗转 讗诪讱 讚诪砖诪注 讘讬谉 砖讬砖 诇讜 诪诪讜谉 讘讬谉 砖讗讬谉 诇讜 诪诪讜谉 讜讛讬讻讗 讚诇讬转 诇讬讛 讞讬讬讘 诇讞讝讜专 注诇 讛驻转讞讬诐 诇讝讜谉 讗转 讗讘讬讜 讜讗诪讜 注"讻 讜讻诇 讝讜 砖讗讬谉 诇讜 诇讗讘 诪讬讚讬 讗讘诇 讬砖 诇讜 诇讗讘 驻住拽讬谞谉 诇拽诪' 讚讛诇讻转' 诪砖诇 讗讘 讜诪讛 砖讛拽驻讬讚 讛拽讘"讛 注诇 讻讘讜讚 讛讘专讬讜' 讬讜转专 诪砖诇讜 诪爪讬谞讜 谞诪讬 讘诪拽专讗 砖讛拽讘"讛 讗诪专 诇讗讘专讛诐 讜讗讘专讻讛 诪讘专讻讬讱 讜诪拽诇诇讱 讗讗讜专 讜讗爪诇 讻讘讜讚讜 讗诪专 讻讬 诪讻讘讚讬 讗讻讘讚 讜讘讜讝讬 讬拽诇讜 讜诇讗 讗诪专 诇讘讜讝讬 讗讘讝讛 注"讻 讛讗讬 讚诪住讬拽 讗专讬讘"诇 讗住讜专 诇讗讚诐 砖讬讛诇讱 讚' 讗诪讜' 讘拽讜诪讛 讝拽讜驻讛 砖谞讗诪专 诪诇讗 讻诇 讛讗专抓 讻讘讜讚讜 专讘 讛讜谞讗 讘专讬讛 讚专讘 讬讛讜砖注 诇讗 诪住讙讬 讚' 讗诪讜转 讘讙讬诇讜讬 讛专讗砖 讗诪专 砖讻讬谞讛 诇诪注诇讛 诪专讗砖讬 讻诇 讝讗转 讘讬讗专转讬 讬驻讛 讘驻' 讻诇 讻转讘讬 住讬' 讬"讟. 讻转讘 讛专讬"祝 讜讛专讗"砖 讗讞专讬讜 讙专住讬谞谉 讘讻转讜讘讜转 驻专拽 讛谞讜砖讗 转谞讗 讻讘讚 讗转 讗讘讬讱 讝讜 讗砖转 讗讘讬讱 讜讗转 讗诪讱 讝讜 讘注诇 讗诪讱 讜讬"讜 讬转讬专讛 诇专讘讜转 讗讞讬讱 讛讙讚讜诇 讜讛谞讬 诪讬诇讬 诪讞讬讬诐 讗讘诇 诇讗讞专 诪讬转讛 诇讗 注"讻. 讜注讬拽专 讚讘专 讝讜 讗讘讗专 诇拽诪谉 住讬' 住"讞.

